China Le India Cu Foreign Minister Pahnih An I Tong Hnu In Daihnak An Ser Khawh Cang – Chin 11 News\nChina Le India Cu Foreign Minister Pahnih An I Tong Hnu In Daihnak An Ser Khawh Cang\nIndia le China cu remnak an tuah cang tiah theih a si, hi ramri kan buainak hi a ho ca hmanh ah thatnak chuahpi nakin that lo nak le miak nak a um lo mi a si tiah an chim. hi rem nak an tuah mi hi Russia Khuapi Moscow ah China forgein minister le India foreign minister an i ton nak thawngin a theitlai an hmuh mi a si tiah India comander pakhat nih a chim.\nHi ram pahnih hi caan saupi aa hua mi le ramri ah a buai mi an si i, hi an biaruah nak hi suimilam 14 chung an i ruah hnu ah an ram ralkap cu a ho kan si zongah kan kir veve lai i, kan pahnih kar theihthiam nak a um lo a si ah cun, tonnak kan nei peng lai i remnak kan tuah peng lai tiah an i ceih ti.\nChina nih raltuk nak teng le ralthuam lianlian cu ramri ah, South China Sea i a chiah mi bantuk cu tampi a chiah tiah India nih cun an chim. hi a chiah mi hi fak fakpi i buainak a chuah a si ah cun awlsam te i hman khawh ding in a tim peng mi a rak si. Asinain a tutan an biaruahnak le an ceih mi hi cu tlangtling ngai dawh a si ko tiah India nih cun an chim.\nAn ralkap le an hriammam vialte cu an kir pi veve lai i, a zei maw buainak tete a um a si ah cun, thutdenh cung tu ah felfai tein ceih a si cang lai tiah an chim. hi remnak a chuah pi tu hi foreign minister pahnih an i ton hnu in mah viate daih nak hi a chuk mi a si i, hmailei ah cun ram pahnih hi zalawng te le an buainak pawl a that ning lei in khawkhan siseh tiah bia an khiah cang.


Taj Mahal On Than A Si Cang, Nain Niklhat Ah Minung Zeizat Ah A Chung Luh Khawh A Si Lai Ti An Langhter – Chin 11 News\nTaj Mahal On Than A Si Cang, Nain Niklhat Ah Minung Zeizat Ah A Chung Luh Khawh A Si Lai Ti An Langhter\nIndia ram ah Coronavirus ruang I thla 3 chung ah phih khar cang mi kumzabu 17 lio ah an rak sak cang mi Taj Mahal pi cu thaizing July 6 in kal a duh mi paoh kal khawh a si cang lai tiah thawngthanh nak an tuah cang. Asinain zawtnak a tamtuk rih caah Taj Mahal a kal mi paoh nih hmurhmuh (mask) tha tein I hmuh peng ding le social distancing tha tein zulh ding, Taj Mahal chung le a pawngkam ah aum mi vampang, lungrual ti bantuk he buidleng pawl zeihmanh tonghtham lo bak ding a si lai tiah an langhter chih.\nCun nikhat ah minung 500 lawng luh nak nawl pek an si lai I cu zong cu group hnih in then an si lai. Cu hlan ah khan cun nikhat ah minung 80000 tluk lengmang luhter an rak si. Asinain zawtnak a tamtuk rih caah pumpak ralrin nak he mask le social distancing than tein zulh I zulh phung an ser mi zulh ko ah cun July 6 thok in a ho paoh kal khawh a si cang.\nIndia ramchung ah hi tluk in Coronavirus in a zaw mi an karh tuk lio caan ah acozah nawl ngeitu lei nih Taj Mahal le New Delhi ah a um mi tuanbia ngei pakhat Red Fort cu on than ding in an ti mi ruang ah soisel an tong ngai ve.\nIndia ngandam nak zung nih July 5, 2020 ah thawngthanh nak an tuah ning ah cun nikhat ah Covid-19 positive an hmuh mi hna hi 24850 an si nikhat ah 600 lengmang an thi. Cun nihin tiangah positive mi an dihlak hi 673165 an si cang tiah an langhter. Cun India ram chung ah lockdown ruang I rian ngeilo mi hna hi 1.3 billion an si cang tiah na langhter chap.


Tikir (B) nih Dr. Van Hmun Lian biachimnak nawl an pe duh lo timi hi lih a si a dik lomi a si – Chin World News Evening\nTikir (B) nih Dr. Van Hmun Lian biachimnak nawl an pe duh lo timi hi lih a si a dik lomi a si\nAtu naite ah Van Dawt Bik Riaklang nih amah pumpak facebook cakuang ah Tikir a phan i biachimnak nawl an pe duh lo tiah a taar. A tangleiah amah nih a ṭialning tein kan rak taar chih i rel khawh a si. Hi kong hi felfai deuh in thil sining hlat khawh zong kan izuam lai.\nVan Dawt Bik Riaklang,“Chinram kulh NLD nih an i bochan cem mi VP Henry Van asi. A zuam cawh tu Dr. Van Hmun Lian cu a va phan i biachim nak hmanh an pe duh lo. Tlang dang nih cun Dr. VHL hi an pek deuh ding khi a fiang ngai! Tikir (A) nih cun an zakzeh ngai ko hih!”tiah a taar.\nHi kong ah Tikir khuami upa Sung Sung Pa Tikir timi nih, “Van Hmun Lian hi Tikir B nih biachimnak nawl kan pek duh lo si lo. Tikir A in thaithawh ei khawh ah a hung kai suimilam 9 a si cang. Laimi cu lothlo kan si caah lo lam an tlai dih si riah le an duh fawn loh. Hriangkhan ah kan len ko lai i kan hawng tlung ṭhan te lai tiah anmah te nih an timi a si ko,”tiah fianternak a tuah ve.\nNote: Hi kong hi thil sining fiang deuh in hlat khawh kan izuam lai i aherhning thawngzamh khawh kan izuam ṭhan lai.\nA poi ko:Zeiruangah Chinram NLD Cozah Nih Pu Isaac Khen Kha Thong Anrak Thlak Hnga Lo?


TULUK KHRIHFA HNA CAAH THLACAM AN CAH CANG, LUNG AFAK KO – The Chinlung Post\nApoi taktak Tuluk cozah nih Khrihfa Biakinn 400 Ahrawh Tthan Hoi. Tuluk ramchung Jiangxi Province, Shangrao khuapi ah a ummi Khrihfa Biakinn hna cu Cozah nawlngeitu hna nih an hrawhpiak tthan hna. Hi chungah Biakinn 13 cu zeihmanh athilri lak khawh ding aum lo tiangin an hrawh tiah Bitter Winter nih achim tiin Christianheadline ah an langhter.\nCulawng siloin Khrihfa chungtel member tthenkhat hna cu President Xi Jinping nih nawl a chuahmi hi thatein zul uh tiah theihternak an tuah rih hna tiah apeh chap rih. Tuluk ramchung hmundang ka dangah Khrihfami hna Biakinn hi 400 hrawhpiak asi pin ah Vailamtah zong an lakpiak dih hna tiah langhter chih asi.\nCuruang ah Tuluk ramchung Khrihfami hna caah zumtu hna nih thlacamnak bawmh taktak an hau tiah alanghter chih. Cucaah hi ca arelmi zumtu vialte hna zong nih kan thlacamnak ah harsatnak atuar cuahmah mi Tuluk ram Khrihfami hna caah thlacamnak bawm cio hna usih.\nRelchih:Pu Tum Sang (Tial Awi Pa) Thantlang CNLD secretary tthing asimi cu Salai Ceu Bik Thawng nih lehnak atuah. Salai Ceu Bik Thawng nih Tum Sang lehnak a tuahmi zoh tikah upat atlak tuk hringhran. Pu Tum Sang nih Salai Ceu Bik Thawng cabia ah comment atuah mi cu a tanglei bantukin kan rak langhter.\nParty EC azat ceo nak tam, hnatlak nak in statement kha LMC fb in chuah mi asi hi hnu zong ah aherh ah cun chuah than leng mang ding in hna tlak nak tuah cia asi. Kha ban tuk khan facebook hmang in ca kuat zong hi thiam hlei bia chung thu leng nal. Cu tluk i lung put tha na na neih ah buai nak hi a chuah ne?\nSalai Ceu Bik Thawng lehnak: Ka pa Tial Awi Pa, Thantlang kan party hi CNLD phunghrampi bylaw le CEC phung chuahmi le CEC upa pawl tlangtlak ningin rak kal kho usih law a tluang dih ko hnga dah ka hei ti. Kan party hi Peng 27 ah EC kan nei (kan karh vima) le adang vialte ahcun kan tluang ko. Thantlang zong cu kan tluang ko lai.\nNanmah zong party pakhat kan si caah Party surlupi nih khuakhannak tangah nawl ngai tein um dih hna usih law, miphun pakhat, party pakhat, buu khat, kan sinak kan lungrualnak le funtomnak kha hun langhter usih law kan dam colh ko lai tiah ka ruah. Kan upa te CEC nih a ttha bik in khua an khan ko lai dahawh. Cucu kan dihlak in zulh khawh tu izuam ko hna usih.\nLungsau tein. Idawtnak te he. Hmailei zongah kut sih in miphun caah rian kan ttuantti dih ko hna lai dahawh. Kei zong MP cuh ka duh nain voi 2 dawh kai chol ve ko hih. Asinain a poi lo. Party a dammi kha number one si ko. Party cio zongah an ton ciomi sersiamnak si ko i lungkhat tein dir ko hna usih. Dawtnak he.\nLal Maung Cung sin ah a chim tthan rihmi:Ka u Kawi Aung Pa (Pu LMC),Voihnih khengte candidate in hnawl a tuar cangmi ka si caah atu bantuk in party nih candidate hmun an in pek lomi le an in dinhtermi cungah na tuar dingmi hi kan theihthiam piak ngaingai. Kan tuarpi ngaingai. Azeikhom si ah buupi nih khuakhanmi cu pom khawh tu izuam ko kun usih.\nPathian khuakhan a si ko lai tiah pom ko usih. Kei zong cuh loin dawh ka um ve ko lai hih.Na thachia hrimhrim hlah. Kan no tuk ko rih dakaw. Ramkhel ahcun caan tampi kan nei ko rih. Miphun rian cu MP si theng le party chungtel si theng lawngin ttuanmi a si lem lo i hmunkhat ah kan miphun caah kan ttuantti dih ko hna lai.\nChin miphun cu kan tlawm tuk caah miphun rian ahcun aho hmanh kutsih ai thlah ding kan um lo. Rian kan ttuantti dih ko hna lai. Na ca post mi kongah na dirhmun na tialmi pawl cu na hmuhning le na dirhmun si ko caah ka theihthiam ko. Keimah kong na hun chimmi tete zawn belte ah na ka ruah palhmi pa (3) te fianter ka duh ko.\nPakhatnak. Na ca i 4nak ah “CBT nih [candidate] sohluah a chiah i Thantlang EC upa nih voi 2 kan ceih le…” timi kha sohluah ca kha February thla ah voikhat June thla ah voikhat tiin voi 2 bak ka chiahmi kha nangmah Chairman le ka pa Tialawipa (Pu Tum Sang) nih nan ka hnawlpiak i EC ah nan ka chuahpiak duh lo cumu. Nan ka hnawlnak ca zong cu a um ko. Cun, Central in Team thlahmi an rak rat zongah EC ko uhlaw CBT sohluah hi ceihpiak uh an ti i zongah nan duh lo cumu. Kum 2016 lio tein kan khiah cangmi a si nan ti.\nPahnihnak. Na ca i 7nak ah “CEC meeting ah CBT nih a chuahpi” na timi hi ka chuahpi hrimhrim lo. CEC nih thlahmi Team tu nih nan sin an rat i an hmuhmi EC nan kawh duh lonak, nan rak hro hna nak, sandah kan in piah hnawh hna lai nan rak tinak tepawl kha CEC meeting ah report (asiyinkhansa) an chuahpi i cucu action an lakmi a si. Kei cu meeting ah zeihmanh kai thlaak lo dakaw.\nPathumnak. Na ca i 8nak ah “CBT candidate hmuh khawhnak dingah khua an khan” timi zong hi purhdahnak sawhsawh a si. MP cuh duh tukmi kan lawh caah “Kai cuh lailo” tiah zapi theih in ka thanh cangmi a si.Pumpak le buu rian cawh hlah usih. Ramkhel le buu rian ah kan ruahnak aa danmi kha pumpak ah luhter hlah usih. Kei cu tii le chiti cawh ka duh ballo. Buu le ramkhel ah kan ruahnak aa dang nain pumpak in kan hua hrimhrim hna lo i kan upat peng ko hna. Kan tlaihchan peng ko hna lai.Miphun ah na ttuan hawi, Chinku Pa (TT)


I Ralring Chin Lengmang A Herh Ko Ee! Falam Ah COVID-19 Mizaw Hmuhchap\nSagaing Ramthen Kalay, Cuhtungpin in Surbung Glof ca ah mirang vawlei le tlakrawh a rak phurmi Forland mawtor ah COVID-19 mizaw positive pakhat hmuh a si tiah kan theih.\n2020 November 19 suimilaam 3:15PM tluk ah Cuhtungpin in a rak ra mi Forland motor pahnih a zultu minung pathum hna cu zawtnak an chek hna i atu bantuk in pakhat sin in an hmuh hi a si.\nZawtnak hmuh mi cu Falam sii-inn ah an kalpi colh i a taang a hawile hna cu Facility Quarantine ah an chiah hna tiah kan theih. Atu Falam sii-inn ah COVID-19 mizaw minung pali zohkhenh lio an si. Credit: The Hakha Post


Hrambik Lian's Blog: Chin Ram, Chin Miphun Kilvennak Ah Mipi Rian:\nChin Ram, Chin Miphun Kilvennak Ah Mipi Rian:\n“Kilven” nih aa tinhmi cu himnak (or) hnangamnak a si zungzal. Kan pupa hna nihcun carchih dawtnak he ram le miphun an rak kilven. Khua-ram chuah tak in, miram dangah a pemmi cu, “Mi lo tlau”, an rak ti hna i mah khua le mah ram lengah mual liam mi cu, “Mi van chia”, an rak ti hna. Kan ram cu an rak icarchih i khuazei hmanh chuak tak loin, an rak tthutnenh ko sihmanhsehlaw kan miphun nih himnak le hnangamnak a rak hmu kho lo. Asiah, vahveih/tekdarh chan kum zabu 21th vawlei ahhin, zeitindah Chin mipi nih kan ram le kan miphun kan kilven ve lai? Zeitindah kan miphun nih himnak a hmuhkhawh lai?\nKan pupa nih kilvennak ah an rak hmanmi carchih dawtnak lengah ttuanrualttinak, fimthiamnak sang le dinfelnak chap u silaw, nihin kan miphun le kan ram nih himnak a hmuh rua hnga, tiah ka ruah. Cucaah, Kan miphun kilvennak caah Chin mipi nih kan ichap a herhmi rian tthen thum in ka hun langhter tuah lai:\nA. Ram Chung Chin Mipi le Ram Leng Chin Mipi Ttuanrualttinak Lam Fakpi In Kan Kawl A Herh:\nNihin kan Chin Miphun cu ram leng le ram chung, tiin tthen hnih ah tthen kan si cang. Hi pahnih kutsih in Chinram sersiamnak lohma cungah dirter hi, nihin Chin mipi kan rian biapi pakhat a si. Kan miphun pale hna nih, “Chin pangpar cu, ram dangah an par cang”, an ti tawn. Ram lengah Chin mipi pangpar bantuk in kan par lio ah, kan Chinram khuate ahcun puai caan rawl dangtu, nungak tlangval hmanh an um ti lo. Tlangrian ttuannak ah rian-nam tawntu pasal ttha vialte, ram leng an chuak dih cang. Uknak tthalo nih a nenh hna caah, fimthiamnak mangttam nih hmailei kong thukpi tiang ruat kho loin, a ttemttawn hna. Cucaah, Chin Miphun dihlak nih kan ngeihchun ram, CHIN RAM sersiamnak le kilvennak ah an thazang a der ngai ngai. Zeithil tuah hmanh, an mah tein an ngamh ti lo. A bu in, rian pakhat khat ttuannak kong an ceih poah ah, “Ram leng unau…”, tiin bia an donghter zungzal. Cucaah, nihin Chin mipi nih kan ram le kan miphun kilvennak caah kan herh bikmi cu, ram chung Chin mipi le ram leng Chin mipi ttuanrualttinak tampi in, ngeih khawh hi a si.\nHi ttuanrualttinak hi, Chin cithlah pumpak cio lungthin in aa thok lo ahcun a bu ttuanrualttinak lawng nih, tlam a tlinh kho lai lo. Mibu le mibu ttuanrualttinak nih zatlang tthanchonnak a chuahter, chungkhar le chungkhar ttuanrualttinak nih khuatlang tthanchonak a chuahter i, pumpak ittanpinak nih chung muru tthanchonak a chuahter!\nCu caah cun, Chin mipi nih kan ram le kan miphun kilvennak rian hi, kan mah he aa nai bik, kan unau le kan chungkhar cio sersiam le kilvennak in kan thok a hau. Chungkhar kilven hi, ram le miphun kilven a si! Chungkhar pakhat ttha tein kilvennak ah chawva a herh bantuk in, ram ttha ummi Chin mipi hi ram chung dirhmun sersiamnak caah kan biapi ngaingai. Ram nuam le ram ttha kan ummi nih hin ram harsa ummi, Chin ram kan chungkhar le kan khua cio sersiam duhnak lungthin ngan chinchin in, a kan ngeihter awk a si. Nehemiah kha, vawlei cung khuaruah har thil pasarih lakah aa telmi hanging Garden a umnak hmun sui khuapi, tiah auhmi Babylon khua hmanh ah a nuamh biknak, siangpahrang inn chungah a ummi a rak si. Asinain, a umnak hmun a nuamh tukmi nih a rawk cangmi, Jerusalem a chungkhar sersiam duhnak lungthin fak chinchin in a rak ngeihter. Ram pakhat kilvennak rian hi, ram fale hna pumpak nun in aa thawkmi a si! Cucaah, Chin ram le Chin miphun kilvennak ah Chin mipi kan rian pakhatnak cu kan mah chungkhar cio kilven i ram chung le ram leng mipi nih, a bu in kan ngeihmi ttuanrualttinak dirkamh le ttawnter hi a si.\nB. Chin Ram le Miphun Sersiamnak Ah A Herhmi Fimthiamnak Kan Umhmun Cio Ah Kan Kawl A Herh:\nKilven timi cu, a um ciami thil tlau lo dingin kilven deuh khi a si nain kan nih Chin miphun caah cun, kan ngeih ciami kilvennak hmanh in thil ngeih a ngei vemi ram le miphun serchuah hi kan rian ngan deuh ah a cang. Cucaah, zeitindah cu bantuk ram cu kan ser lai, tihi fakpi in kan ruah a herh cang. Kan ram sersiamnak ah Chin mipi nih kan herhmi thil tampi a um lai nain, kan herhmi dihlak a tlai dihtu cu fimthiamnak sang ngeih hi a si.\nIsrael miphun nih, an pupa ro an ram le an nunphung a dawlh cuahmahtu miphun dang hna sin in, an ram lak tthan i mah tein aa kilveng khomi ram serchuah an timh lio caan ah biapi bik i an rak chiahmi cu, an mipi dihlak fimthiamnak sang ngeihter hi a si. Council for Higher Education nih 1981 kum ah, an miphun kilvennak caah fimcawnnak sang a biapit ning, a tanglei bantuk in an rak langhter:\n“Ram pakhat serkhawhnak caah a herhmi thil vialte hi, Fimcawnnak sang (higher education) nih a tlaih dih, tihi kan hngalh hrimhrim a herh. Mah tein aa kilveng khomi ram pakhat nih a herhmi thilsernak sehzung (industry) phunphun ngeihkhawhnak ah a herhmi cu, sianghleirun ah ttha tein cawnpiak asimi engineer le scientist hna an si. Damnak si phunphun serning le chanthar cinthlak ning vialte hna hi, sianghleirun ah ttha tein cawnpiak asi lomi hna ruahnak nih a phanhmi an si lo”. (S. ILAN TROEN, Higher Education in Israel: a historical perspective, page-1).\nNihin ahcun, Pathian nih ram tthangcho, Europe le nitlaklei ram hmun zakip ah, Israel miphun bantuk in, a kan kuat ve cang. Hihi, Chin mipi pumpak cio nih kan ram sersiamnak caah a herhmi fimthiamnak kawlnak caan ttha ah, kan hman cio a herh. 1948 ah Israel miphun nih an ram an dirhtthan khawhnak cu, an mipi fimthiamnak sang petu 1925 kum i Jerusalem khua ah dirhmi Hebrew University le 1924 kum ah Haifa khua ah dirhmi Technion University hna ruangah a si, ti a si. Hi bantuk in, miphun caah suttung bantuk asimi University a rak dirhtu hna hi, refugee in an umnak ram ah fimthiamnak sang a cawngmi, Austria ram Vienna University in philosophy a dihmi Martin Buber, Geneva University in Chemistry a dihmi Chaim Weizmann, le Germany ram Berlin khua in Journals lei cawnnak sang a dihmi Berthold Feiwel an rak si. Cucaah, Chin ram sersiamnak caah a herhmi fimthiamnak phunphun hi, fimcawnnak a tthatnak hmun ummi Chin cithlah kan dihlak nih, kan ram ah tlunpi cio a herh ve. Cucu, mi pakhat nih miphun huap in a tuah khawhmi thil a si lo caah, kan umnak hmun cio in kan thluak le kan duhning he aa tlak bikmi fimcawnnak lam cio ah, sangpi tiang kan kai a herh. Cu hnu lawngah, kan Chin ram le Chin miphun hi kan him lai.\nC. Chin Ram le Miphun Hrawktu Diklonak kan Dirhmun Cio In kan Doh Herh:\nChungkhar pakhat minchiatertu cu, chungtel pakhat sualpalhnak a si tawn i, miphun pakhat muichiatertu cu miphun chungtel pumpak cio nih, kan umnak mibu cio lakah kan tuah ciomi sualpalhnak dihlak fawnh khi, a si ve tawn. Chin mipi pumpak cio kan sualpalhnak nih, kan umnak mibu cio lakah kan miphun min a chiatter lai. Sihmanhsehlaw, kan miphunpi hruaitu hna nih diklonak in rian an ttuan ahcun kan ram le kan miphun dihlak caah hrawktu a si lai! Cucaah, a diklomi rianttuannak cu Chin mipi pumpak cio nih, kan doh ding kan ral a si! Kan ral cu kan doh lo ahcun, a mah nih a kan dawlh dih ko lai. Cucaah, Chin mipi nih kan umnak hmun kip ah a diklomi rianttuannak hi, kan doh cio a herh. Phungthlukbia 14:34 ahcun, “Miphun a lianhngantertu cu dinnak a si. Sualnak (dinlonak) cu mi zei miphun paoh caah ningzahnak a si”, tiah kan hmuh. Cucaah, Chin ram le Chin miphun a lianhngantertu cu, Chin mipi kan dinfelnak a si ko lai.\nCucaah, Chin cithlah dihlak nih, Pathian pekmi kan dirhmun cio in, dinfelnak kan ttanh i diklonak kan doh a herh! Hruaitu kan si ahcun diknak in rianttuan hna u sih. Chawlet-chawhrawl kan si ahcun, ningcang loin rum duhnak le kan ttuanman asilomi hmuh duhnak lungthin ngei hna hlah u sih. Company, zung kip le factory ah rianttuantu hna zong nih, dinfelnak he kan rianttuan hna u sih. Thawngzamhtu le phungchimtu hna zong nih, biadik le thilhman aupi hna u sih. Chin ram cu khrihfa ram a si bantuk in, a dingfel tukmi Pathian muisam hi kan ram le kan miphun cungah hin vawlei cung miphun vialte nih hmu dih cang hna seh! Bawipa ttih cu sual huat a si bantuk in, diknak ttanh hi Bawipa ttanh a si ve. Cucaah, kan Chin mipi nih kan umnak hmun cio le kan ttuanmi rian cio ah, dinfelnak kan ttanh ahcun Bawipa nih kan ram le kan miphun cu a cawisan ko lai. Rassia ram khi vawlei cung ram lakah a kaubik le thilchuak tam tuk a ngeimi ram asinain , a ttangcho cangmi ram cazin ah aa telkhawhlonak cu, ram fale hna nih dinfelnak an bau caah a si. Cucaah, diklonak nih kan Chin ram le Chin miphun a hrawh sualnak hnga lo, dinfelnak hriamnam he kilven hi, nihin Chin mipi kan rian a si.\nPosted by Hrambik Lian at 4:28 am


Ralhrang Motor Bomb In An Puah Hnawh - Chin Eleven News\nSNA ralbawi Sai See Tun nihchun suimilam 1:30 pm ah a si.Rallokap mawtaw pakhat cu bomb in an puah, rallokap lei in minung 2 an thi i minung 5 an i hliam “tiah a chim. Rallokap lei in Byuhahmuu nih a hruai hna i Nanhtaw pawng ah umhmun an khuar i August 8 ni chun ah rallokap mawtaw 3 in an rak rat lio ah bomb in an puah hna i rallokap pa cu hnu ah an kir than tiah a chim.\nAugust 6 ni zong ah HeePhat khuatekomh Kuihpe khua pawngah SNA Shanni ralkap le rallokap an i kah hi a si i rallokap lei in minung 2 an thi tiah theih a si. Rallokap mawtaw pawl cu bomb in an puah hna nak kong he pehtlai in rallokap lei in thawngthanhnak an tuah rih lo.\nThawngdang,Tokyo Olympic zuamnak a dih cang,America nih laksong tambik an ngah August 8 ah lentecelh nak puai a dihmi Tokyo Olympic zuamnak ah America lentecelh phu nih Sui 39, Ngun 41, Dan 113 an ngah i ram kip ah a sang bik an si.\nTaluk ram nih Sui 38, ngun 32,Dan 18 a zapi in laksawng 88 an ngah i ram vialte ah pahnih nak an hmu. Innthek Japan nih sui 27, ngun 14, Dan 17 an hmuh a zapi in laksawng 58 an hmuh i ram vialte lakah pathumnak an hmu.Britain nih sui 22, ngun t 21, Dan 22, a zapi fonh in 65 an hmuh pali nak an hmu.\nRam thantar hmannak nawl a um lo i Olympic thantar tangah ROC min in aa zuam mi Russia Olympic phu nih sui 20, ngun 23, Dan 23 zapi fonh in 71 im panga nak laksawng an lak.\n2021 Tokyo Olympic zuamnak ah July 23 ni in August 8 tiang tuah a si i ram 200 hrawng nih lentecelh tu minung 11000 leng ah lentecelh phun 33 in zuamnak a um.TCP


Sweet December caan hmannak ah Esther le Benjamin Sum kong ah an nih al bak ko hi, zoh a nuam bak ko (+Video) – Thechinlungnews\nSweet December caan hmannak ah Esther le Benjamin Sum kong ah an nih al bak ko hi, zoh a nuam bak ko (+Video)\nMyanmar Idol season 4 cu Chin mi kan ta a si ti cu a fiang ngai ko cang, a ruang cu winner co khawh ding mi Chin mi ni 3 kan ngeih hna, an pathum lakah pakhat nih winner cu a co te ko lai tiah zum ngai an si. Mah hi vun zoh law zoh a nuam bak ko. Sweet December an hmang lio ah Esther le Benjamin Sum kong an uarnak an vun chimh thluamah cang ko hi\nVideo a zoh duh mi caah…. https://www.facebook.com/390869914888799/videos/489259631985688/?t=5\nBe the first to comment on "Sweet December caan hmannak ah Esther le Benjamin Sum kong ah an nih al bak ko hi, zoh a nuam bak ko (+Video)"\nMyanmar Nungak Faktuk In A Sualpi Tu Ramdang Palik An Tleih January 15, 2021\nUS mipi nih mak an ti tuk cang. January Ni 6 buainak a chuak mi ah a tel ve mi Democrat pa kong January 15, 2021


MAH nih Amay Suh a um ti lailo caah amah sinah NCA phu an ra dih lai tiah aa ruah sual! – The Cherry Par\nMAH nih Amay Suh a um ti lailo caah amah sinah NCA phu an ra dih lai tiah aa ruah sual!\nPaucan Dothlennak Nih Cawnpiakmi Mah Kutke To Nun\nChanchuahtu Khrih cu, Christmas nih, hrin asi bantukin; Paucan Dothlennak nih Mah Kutke Tohnun a hrin ve. Kawlram Zalonnak cu Aung San nih a hrin i, amah he aa seh chih. Aung San nih aa thih pi caah Nihin tiang tlamtlin khawh ve lo. Panglong zong phumh chih asi i, Chinram le Chin Miphun zong, Kawl Sal ah kan tang lanh ve. Kawlram Democracy cu Amay Suh he aa sehchih. Amah a umlo bakin Democracy a tlau ve i, tu dirhhmun hi kan phan ve.\nAdik mi, Kawlram Politic vialte cu Amay Suh ah aa hngat dih. Democracy icon cu Amay Suh ti asi. Federal Democracy le Tlangcungmi caah mah tein khuakhan Lairelnak Icon belte asi chih lomi Amay Suh asi. Tlangcung mi caah hlarem cu: “Ka chuak ka in kei cu, Mi vanchia ka rak si” ti asi ve.\nKawlram Politicians le Civil Luban kip nih, Amay Suh loin kal le tuan kan thiam lo. Cucu MAH nih a hngalh tuk palia caah, Amay Suh cu a tlaih colh. Thiamlo coter in cases (Ahmuh) phunzakip he taza a cuai. Kawlram ramkhel ah Amay Suh umlo kha a saduhthah asi. “Amay Suh a um tilo ahcun fawi tein Ka ukhruai khawh lai” tiah MAH nih aa ruah bak ko.\nMipi Sandah piahnak lawng asi lai, 8888 lio bantukin tiah MAH nih aa ruah sual. Aruah bang lomi, CDM, CRPH, NUG, UN le International ah Legitimacy i zuamnak (Mipi cozah cu Kanmah kan siko ti hmuhsak nak), a hnubik ah, GZ mino hna hriam dothlennak phu asimi, CDF, PDF tiang a hung pawt thluamah. NUG le Ramdang nih hriam le ngunsawm pelte hmanh bawmh loin, nihin tiang MAH an derhonh i Ralhrang Rallokap tampi an thah hna. MAH thluaknih a phan, phak khawh lomi thil vialte a tlung dih cikcek ko.\nHi thil vialte, a hramthawk, zoh than tikah, Amay Suh, NLD Upa minthang le Mipi cozah luban minthang hna, kutneh pelte hmanh, aa tel bak lo. Khuaruahar lehlam asi. A cungnungbik mi le a ropui bik mi cu; GZ hna Dothlennak CDF, PDF hi asi. Cucaah CDF, PDF a soisel tu, a thangchiat tu, a mual pho tu, vialte cu Politic aduh ko nain, a theihhngalh lo i, aa fiang baklo mi an si hna. I fak sak hna hlah seh. Kha bantuk minung hna kha cu, Politic he pehtlaih in, zawngte bang, an chiatha deh lawng a thiam rih mi ansi. Meihol he lente aa celh mi bawhte ansi.\n8888 phu hi mah tein lamkal a thiam lomi an tam deuh caah ProDemocracy in an kal deuh. Dr. Lian Hmung Sakhong, Salai Khua Uk Lian le Salai Bawi Lian Mang te pawl hi ProDemocracy tama an si caah Amay Suh bochan in Ramkhel mi an si. NCA tan (21st Panglong Conference) ah khan Amay Suh hngat in an kal i an cawlcang. Cucaah Chinism ah dirkhawh loin phipheng le Cungniam cungsang an i cit ve kha asi.\nCNF zong hi Federal Democracy le Mah tein khuakhan Lairelnak kha an Policy siko hmanh sehlaw, Amay Suh Bochan in, ProDemocracy Lampi in an kal deuh. Chinism nakin Suukyiology in an kal deuh. MAH nih Amay Suh a um ti lailo caah amah sinah NCA phu an ra dih lai tiah aa ruah sual. An kal dengmang ko nain, GZ le CDF an tih caah an cawl ngam thai lo. An fim caah asi. London a tli mi pa hi CNF kanpa le nakin a fim deuh lai ka zumhlo. Amah lawng GZ le CDF asingkhaw ngamtu asi.\nPaucan Dothlennak zohthan tikah, Dr. Lian Hmung Sakhong telin, CNF Kanpu le hna nih, Amay Suh tel loin lamkal an thiam cang. Kawlram NLD party chungtel tam deuh le Kawl GZ nih Amay Suh loin lamkal an thiam ve cang. Amay Suh hi poipang sisual sehlaw, Ramhruai khawhtu, Mifimthiam mino tampi kan ngeih cang hna. Mipi cu hnangamnak in kan khah cikcek cang. Christmas le Kumthar hnangamnak cu MAH nih hrawk ko hmanh sehlaw, GZ mino le CDF, PDF ruangah a tlungmi hnangamnak cu, MAH nih hrawk kho mi ci, asi ti lo.\nHlanlio cu Amay Suh lawng ah aa ngat nain, tutan cu relcawklo mino mifimthiam hna ah aa ngat. Dr. Lian Hmung Sakhong sin lawng ah i hngat nak in, CDF ah i hngat nun kha, Chinmi nih kan thiam ve cang. Chin Miroling Pu Hrang Nawl i Kutke To nun kha kan thiam ve cang. Cucaah Paucan Dothlennak kan tei hrim hrim lai tiah ka zumh fawn. Poipang asi sual i, Paucan Dothlennak Chunmang a hlawhtlin lo sual zong ah, ka thin a phang tilo.\nZeitintiah, Dr. Lian Hmung Sakhong tampi an chuak cang. Pu Zing Cung tampi hrin an si cang. Chin Moses Pu Lian Uk tampi an um cang. Pu Kio Mang, Pu Hlur Hmung le Pu Thawng Za Khup a ai awh khawh tu ding Chin GZ relcawklo, Thetse zat thluachuah pek kan si cang. Chin mi nih Kutke To Nun kan thiam cang caah a rau hlan ah “Azidaw pung Aung Zaa me” “အရေးတော်ပုံမုချအောင်ရမည်”. Credit: Joseph R. Thang\n← Breaking News: PDF Pawl Nih Min Aung Hlaing Cungah Lunglawmh Bia An Chim, Thil Mak Tuk Na Ti Men Lai!\nUS Ram Um Chinmi Caah Thawngpang Tuk Pakhat! →


Myanmar Ramchung April 11 Tiang COVID-19 Le Mipi Dirhmun Theih A Duhmi Caah – Chin World News Evening\nVawleipi theirphang in a kan tuah dihtu coronavirus (COVID-19) nih Myanmar Chin state tiang in ngaihchiatnak a kan phuh chin lengmang ko. Vawlei mifimthiam pawl zawtnak kong ah it kholo in an buai lio ah Chin miphun hna kan caah cun zawtnak hrik kong le a damnak kong lawng silo in nitin eidin ding kong tiang in harnak kan tong i lungmit in kan um cang hna.\nTuchun 11 April 2020 tiang Myanmar ramchung COVID-19 he pehtlai in thil sining hna cu kan langhter bantuk hin a si. Myanmar ramchung ah zawtnak hrik a ngei cangmi minung 28 an tling cang. Cu chung ah minung pathum nih an thihpi cang i a dang minung pahnih hna cu an dam tthan cang e tiah theih a si. Ref: The Hakha Post\nChap: Kan miphun chung ah hi zawtnak in a zawmi le a thimi kan umlo nak hnga Pathian sin ah kan umnak hmun cio in thla cam cio ko hna u sih. Hi zawtnak chung in Pathian nih zei dah cawng hna seh ti a kan duhmi a hmu khotu le ai fiangmi kan si cio khawhnak hnga zong thlacam in bawmh hal kan herh ko.


Candace Owens Nih Joe Biden Lichim A Puh – Hakha Cherry\nDonald Trump le Biden Debate :Zahan zan debate cu an pahnih tein an cian veve, an bia an I tan lengmang caah zohchia ngai in an dih. President Trump cu Hillary Clinton he debate an tuahning kelte a si. Amah le mah zumhnak a ngei. Mi a hip kho deuh. Biden cu a biachim mi a tha ngai nain mah le mah I zumhnak a ngei lo, a biachim ah mi a hip lo, a thaba I a thaw chammi a lo. Trump nih attack a tuah I, Biden nih defense tuah tiah ka hmuhning si. Aho nih a tei tiah ka chim kho lo.\nJoe Biden nih President Trump cu miphun thleidannak a ngeimi na si” tiah a puh I, “Will you Shut up Men” ti tiang in a ti. President Trump nih Joe Biden cu law and order le rule of law zei ah na rel lo, a chim zong na chim ngam lo’ US buainak a chuahpi tu cu left wing democrats pawl an si. US khua 40 chungah minung i tuk thahnak le buaibainak a chuah biknak hmun cu democrats pawl nih an ukmi khua an si a ti. Joe Biden nih President Donald Trump chan chungah kan zaw, kan sifak, kan I thencheu” a ti.\nPresident Trump nih President Obama le Biden chan in US ah thencheunak biatak tein a chuak, Biden nih kum 47 chung a tuanmi nak in keimah nih thla 47 chung I ka tuanmi a tam deuh a ti. President Trump income tax kongah Biden nih ngunkhuai na pekmi $750 lawng a si a tiah a chelh I, Trump nih ngunkhuai ka pekmi millions in a si a ti ve, Joe Biden nih rak ka piah tuah a ti I, Trump nih a caan phak in kan piah lai” tiah a chim.\nSupreme Court kongah Biden nih November President election result zoh chih in Supreme Court nomination hi kan tuah ding a si tiah a ti, Asinain President Trump nih keimah cu kum 4 caah thimmi ka si caah fehternak caan tampi ka ngei” tiah a leh. President Trump nih mail in vote thlak tihnun ning , Biden fapa nih US ral a simi Russia le China he business deal an tuahmi ah faakpi in a soi. President Trump cu White Supremacist sual na phaw hna lai maw tiah Moderator pa nih a hal I, aho thengte cu dah sual ka phawt hna lai? US I bauinak achuahpi tu cu BLM le Antifa an si tiah a chim. An chimmi tam tuk caah mah vial in si rih seh.\nZahan zan debate ah Joe Biden nih President Trump councilor a rak tuanmi, Kellyanne Conway cu lihchim a puh caah Kellyanne Conway nih Joe Biden cu fak ngai in sual a phawt. Joe Biden nih nizan debate ah a chim chihmi cu, US I buainak le iruuknak a chuahmi hi cu Trump ruangah a si tiah Kellyanne Conway nih a chim tiah a puh. Kellyanne Conway nih Joe Biden cu mi lichim” the Democratic candidate “lied” and added “don’t sniff my hair” tiah a ti.\nCandace Owens Nih Joe Biden Lichim A Puh:Joe Biden nih US buainak a chuahpi tu cu White Supremacists an si tiah Debate ah President Trump a puhmi cu Conservative Minak minthang Candance Owens nih lih lawngte a si tiah a chim. US I buainak, dawr bauh le inn khangh viale a chuahnak cu BLM le Antifa ruangah an si ko tiah a chim. US mipi nih hodah buainak a chuahpi tu ti an hngalh dih. BLM le Antifa an si. Zeiruangah moderator nih Joe Biden nih BLM le Antifa hi sual na phaw hna lai maw tiah a hal ve ding a si tiah a chim.\nBlack Democrats Rep Bernadine Kent Nih Trump A Dirkamh :Ohio House Representative Bernadine Kent nih Joe Biden nak in Donald Trump ka dirpi lai tiah official tein a chim. Joe Biden nak in Trump nih minak kan caah rian tam deuh a tuan tiah a chim. Trump chan ah Minak pawl fimthimnak sang deuh kan cawng kho, rian ngei lo kan tlawm deuh fawn tiah a chim. Biden nih minak taktak na si ahcun Democrats na vote lai tiah a chimmi hrimhrim hi minak zei ah a kan rel lo a tiah a chim.\nStimulus Check $1200:Tuchun ah House Speaker Nancy Pelosi le White house Treasury Secretary Mnuchin cu Capital hill ah US cozah bawmhnak kong ceihhmainak an ngei. Tuchun I kap hnih lungtlinnak an ngeih khawh ahcun a rauh hlan ah cozah bawmhnak minung pakhat $1200 kha pek colh khawh a si lai tiah an chim.Credit-Salai Lairamthang


Rev. Lai Ram Hu Upatnak – The Cherry Par\nRev. Lai Ram Hu Upatnak\nKan pa Rev Lai Ram Hu, Bawipa sal tha, miphun kilhkamhtu nih a kan liamtak cu kan ngaih a chia tuk e.\nRev. Lai Ram Hu ka upatnak 3: 1. Pathian rian a tuan pah in Pathian hla, ram hla fung 3000 ring lo a phuah, cu cu mi sawhsawh nih tuah khawh lomi a si. 2. CNF pawl hi bawmhchanh cu chim lo anmah he lampi ton i i chawnh manh hi ralkap nih an kan vuakden lai tiah thihnak thlan tlang cung dir tluk i kan rak ruah lio ah pastor a si ko nain a fapa bak CNF ralkap lut ding ah amah nih a va thlah.\n3. CCC (CCU) Hakha sianginn kan rak kai lio (1994 or 95) ah Hakha khua thar ah ralkap nih mipa pakhat zei sual lomi meithal in an rak kah i mah lio ah ral tha taktak in a holh ngamni ah Rev Lai Ram Hu le atu US ummi Rev Dr Van Ni khi an rak si. Cawnnak ah cataang sangpi a si lo nain a lam kip in Pathian nih kan miphun caah a hmanmi a si.\nTantakmi chungkhar Bawipa kan Pathian nih hnem ko hna seh. A tang photo hi 2018 ah Australia kan rak tlawn ti lio si. Peng Thang\nRev. Lai Ram Hu nih A Kan Liam Tak. Chin miphun sersiamnak acawlcang pengmi, Bia le hla in bochanmi le biaknak le peng ihruainak lei bochanmi Rev.Lai Ram Hu cu pumsa ngandamlonak in March 28, 2021 zinglei sml 4:30 tluk Mandalay siizungah hi Vawlei nunnak in a kan liam tak. Miphun caah pekmi afapa Cadet John Biak Tin Lian cu 2014 November 19 Kachin ram ah Ralbawi sinak a cawnlio ah Kawl ralkap kahnak in a rak thi. Chin Miphun phungtungtu Rev. Lai Ram Hu philh na um lai lo. Tantakmi Chungkhar kan in ngaihchiatpi hna. Pathian nih in hnem hram hna seh! TCP Chungkhar\nRev. Lai Ram Hu hi..biaknak lei kanpa le nih ZBC chan CCOC cawlcangh nak ah Pathian hla/ ram hla tthattha tampi phuahpiak tu kanpa a si. Ahla pakhat Nu Kawlh a sak mi cu a tthakho tuk i mipi nih ngaih tthan peng duh hla a rak si. Pathian duh mi le Miphun dawtu ciamman aa hngalh nak cu.. Afapa dawt John Biak Tin Lian zong CNA ttuanding in CNF camp ah thlacam nak te he a rak petu kan U/ kan pa a si. Dothlen nak kum (30) leng kan tuah chung ah a um bal lo mi tuanbia dawh ttialtu pafa an si. Kan in siang lo tuk hna e tilen zong ah mu..duh tlin lo nak vawlei si aikun..nan pafa te in kanbiak Pathian sin ah zungzal in vadin cang ko uh.\nRev. Lai Ram Hi, na choir group he Rgn GFA Bible Seminary i hla nan hung kan sakpiak lio kha mitthlam ah a cuang ne hme cu. “Hla hi fung 3,000 hrawng ka phuah cang,” na ti maw kha? Laimi hlaphuahthiam pakhat kan sung ko ne hih. Zeititha, liam ai kun law rak kan dong te mu.\n← Bank Pawl An Rawk Lai Maw?\nTrump Kan Sungh Ruangah India Zong Kan Sung Chih →


Salai Vahnie nih Indiana (US) Hluttaw ah Bia a Chimmi | THE CHIN EXPRESS\nSalai Vahnie nih Indiana (US) Hluttaw ah Bia a Chimmi\nIndianapolis, USA: Salai Elaisa Vahnie cu nizaan October 14 kha Indiana State Hluttaw (Indiana General Assembly) ah Chinmi le Kawlrammi kong bia a va chim.\nBurmese American Community Institute (BACI) Executive Director cu, Indiana State Hluttaw nih a sawm caah minute 20 chung bia a va chim hi si.\nUS nih vawlei cung ramkip ah hartong ralzaam pawl na lak hna i Myanmar rammi Chin ralzaam zong na kan lak ve, i US ram ah nun thar na kan pek caah kan i lawm tuk, tiah lunglawmhnak in bia hram a dawmh.\nIndiana state MP dihlak (cozah) sinah biapi bikin a chimmi cu COVID-19 kongah cozah nih Chin le Kawlrammi, tbk. miphun dang pawl a kan daihthlanh tuk ning le a kan pehtlaih deuh a herhnak kong, “Thleidannak Um Loin aa Ruang Tein Khuasak Ṭi Khawhnak Policy Kan Herh” ti hi asi.\nIndiana state khualipi Indianapolis ahhin Kawlrammi 23,000 hrawng kan um cang i 20,000 hrawng cu Chinmi lawngte kan si.\nSalai Vahnie nih a chimmi cheukhat hna cu;\nCOVID-19 i test nak, zawtnak ngei he aa naihniammi kawlnak, i venning cawnpiaknak, tbk. kongah cozah nih zeihmanh na kan hrihawh lo\nCun, COVID-19 kong theihherh tete Mirangca lawngin nan chuah i holh dangin nan chuah lo\nCOVID-19 ruangah Kawlrammi le Asia pawl huatnak le velhnak fak tuk a chuak, cucaah;\n(a) Indiana State Cozah le ṭuanvo ngeitu zung hna nih COVID-19 kong hi miphun vialte holh in thawngthanhnak na tuah herh. COVID-19 i test nak, i ven ning, zawt sual cun i zohkhenh ning, tbk. vialte holh phunkip in thawngthanhnak na tuah a herh.\n(b) Miphun kip hi COVID-19 ral in kan luat khawhnak hnga State Cozah le miphun kip hruaitu bu kip hi naihniam tein rian kan ṭuan ṭi a herh.\n4. State Cozah nih ngandamnak le mipi zohkhenhnak caah budget tam deuh pek a herh\n5. A donghnak ah biapi bikin chim ka duhmi cu, State Cozah le Khua Cozah nih a lamkip in nan kan hruai ning zoh tikah kan i lawm i kan in uang tuk hna. Cu ve bantukin, miphun vialte hi limhang ngei, upat le aa tluk tein zohkhenhnak policy kan herh tuk ti hi vun nolh ṭhan ka duh, ati.


Chin mi:Ralkap nih 171 a kan tlei a poi hrinhran’Palik pawl kan tlei ve cang hna lai. – Lai Lungrawn Post\nChin mi:Ralkap nih 171 a kan tlei a poi hrinhran’Palik pawl kan tlei ve cang hna lai.\nApril 3, 2021 April 3, 2021 admin Thawngpang\nChinmi 171 An kan tlaih. 112 an thlah than hna i 59 an hren rih hna.To Min Aung Hlaing terrorist group,In a few days this is what we are going to do.If you arrest us one, the people will arrest one of you.If you shoot us one, the people will shoot back one of you.If you put us on trial at illegal military court, we will put you on trial according to Chin customary Law.Do the simple math,we are over 50 Million people united by common goal to get rid of you, to restore democracy and human rights.You have isolated 300 K demoralize thugs.By the time you arrest us 300k, you will be finished.\nMin Aung Hlaing le Ralhrang pawl,A rauh hlan ah mah hi kan tuah lai ti rak thei uh.Minung pakhatnan kan tlaih ah cun nan mah pakhat kan in tlaih ve hna lai.Minung pakhat nan kan kah ah cun pakhat kan in kah ve hna lai.Ralkap biaceih nak ah bia nan kan ceih bantuk in, Chin customary law ning in nan kong kan in ceih ve hna lai.\nSimple math in tuak ko uh.Mipi Million 50 renglo hi kan duhmi ai khat, mah cu nanmah ralkap lobo mihrut politics vawlei ah hloh in democracy le nuhrin covo a lengmi ram ser hi asi.Nan nih cu zeiruaram lo mi firkhu 300k lawng nan si.Mipi 300k nan kan tlaih tik ah cun nan nih cu nan dih cang lai.Salai Bawi Lian Mang\nRelchap duh mi hna caah:CNN Chief International Correspondent Clarissa Ward timi nu Kawlram chung a luh cu mi tampi an hna a ngam. Zahan March 30 zanlei 5:00 pm hlan deuh ah Incheon Airport, Korea in ai thawh. Yangon a phan cang i nihin cu lam cung ah ai chok lai tiah theih a si.\nRam kip thawngla an kawh-auhnak hna kong hi, kan hnu i Ari Ben Menashe le BBC biaruahnak chung khan hmuh khawh a si.\nBen Menashe nih “a rauh hlanah an lut zau ko lai” a ti ko kha.An itinh bikmi cu, ralkap le palik nih mipi kha ruang lo, sul le lam lo, phung lo rumro in cun an kaap hna lo tiah vawlei mipi sinah theihter an duh.\nTheih awk’Thai ram ah naite ah mipi lamcung an zawh. An hrang pah ve. Palik nih iṭhen uh tiah nawl an chuah. Mipi nih an zul lo. Tikah, an kah hna.\nKawlram kongah, palik nihkhan mipi kha ralrinnak a rak pek lengmang ve tak hna. Mipi lei nih “CDM kan tuah an ti, dotla lo cozah chuahmi nawl zulh hau lo” an ti caah an order kha an rak ngai lo.\nPu Tawi kuttang palik kha step by step tete in an rak hraanter tak hna ti lam kha cu al awk ṭha lo an si, kan ti ko lai dah.\nCase dang’Cu lawng si loin, Suu Kyi te phu an tlaih hnanak zong kha a ruang lo rumro in tlaih an rak si lo ti langhter an izuam hnikmi cu si fawn.\nThimfung thlaknak ah diklonak a rak um ko ti zong langhter khawh an izuam te lai.Corruption case in an ipuhmi vialte zong an iphozar te hna lai dah!’Hi zawn ahhin Aakak pawl palhnak si te sual hnga maw.\nMipi lei doh-autu pawl nih NLD lawng nih kan buaimi si lo. Ram mi vialte million 50 renglo nih kan buaimi si an ti. Party thantar an tarter hna lo.\nCu bu ah, palik le ralkap nih an kahmi hna mithi paohpaoh ruak an vui hna tikah, NLD thantar cu an khuh vek hoi hna.Mah cucu party buainak ah an canter khawh men hnga cu mu. Thairam i Asen le Aihre an rak buai phun in.\nCun tah’Suu Kyi zong vawlei mipi hmuh khawh dingin nan langhter kho lai maw?” tiah kan hnu Ben Maneshe bia ihalnak ahkhan aa tel. Cu zong cu Menashe nih kaa zuam lai a ti.Suu Kyi mipi hmai i an langhter ah cun, Pi Suu nih mipi cu aukhuang ti lo dingin a thlauh te khawh menmi a si. Chim khawh si lo.\nMipi caah a him deuh cang lai’Ramleng thawngla zalong tein an luh ahcun, khuapi lian deuh mipi caah a him deuh cang lai ti khawh si hnga. Chinram tbk belte cu doh-aunak tuah tikah, iralrin ṭhiamṭhiam hau ve rih ko lai dah.\nMi tampi lam cung an chuah tikah an kap theng ti hna lai lo. Nain, doh-aunak cu nawl lak hmasa loin lamcung ah tuah phung si hoi lo, a phung ning tak ahcun.\nA si khawh ahcun, Nay Pyi Daw tu ahkhan khua kip in ai thawh kho ding paoh nih chun zan ngol bakin millions in au hnawh ding an si.\nCRPH nih thaizing in parallel cozah phun thanh an itim ve. Ramleng thawngla pawl an van luh bak in an thanh ve ding zong cu thilṭha ngai a si.\nDoh-aunak leikap nih zeitindah timhlamhnak an ngeih cu theih si lo. Facebook ah duh paoh cathlah an iralring deuh cang. Ka hmuh lo bia zong si kho ko. An vuan tuk ti lo.\nKawlram caah:Thawngpang tha tuk’A chuak kho cang hi lawm a um bak cang.\nIndia home minister:Nih kawlram kong a chim ve cang hi.


Vawlei Rian Ttihnung Bik 10 – Salai Kawltu\nVawlei Rian Ttihnung Bik 10\nVawlei Rian Ttihnung Bik Hna\nRul sivai lak\nHibantuk rian ttuan pawl nih an tuah bikmi cu chunnitlak rul sivai lak a si, rul sivai an lakmi cu si sernak(pharmaceutical industry) ah anti-venoma(rul sivai thahnak si) sernak caah an hman tthan, vawlei cung rian ttihnung bik lak ah pakhat a si.\nCawtum aa citmi hna\nLiam cia kum1990 hrawng ah mi nih an zoh duh ngaimi pakhat a si, tangka tampi an cawtum citnak in an hmuh, sihmanhselaw hliamh a tuarmi tampi an um.\nTlangkaimi pawl hruaitu hna\nAn hruaimi pawl caah ttuanvo an lak dih caah ttihnung taktakmi rian a si, mi tampi an nunnak a rak liam bal cang.\nComputer microchips sertu hna\nMicrochips sernak caah chemical tampi hman a hau, cubantuk chemicals an hmanmi pawl cu ngandamnak caah an ttihnung taktak hna, fa ngeih khawh lonak tiang in a chuahpi khawh, hibantuk rian a ttuanmi pawl tampi cu cancer zawtnak an ngeih ruang ah thihnak tiang a ingmi tampi an um cang.\nRaltuknak thong zamh pawl\nRaltuknak thongpang theihnak caah heh tiah raltuknak hmun ah an kal, mi tampi cu hibantuk rian ttuan ruang ah a thimi an um cang.\nDetsi phor tilawng\nDetsi an phorhmi pawl cu fawite in a kaang khomi a si caah ralrin a herh taktak. Eksident bak ahcun thihnak in luatnak a um lo.\nHmanthlak nan hmuhnak in zeibantuk ttihnung dah a si timi nan theih colh ka zumh.\nThing tan rian a ttuanmi pawl in minung tampi nunnak a rak liam cang.\nLai lei nga tlaihning le an nga tlaihning a lo lo, gas bur he a chel ahcun nga tlaih a hau, nikhua a tthat lo caan ahcun rian ttihnung taktak pakhat a si.\nHibantuk rian ttuan ruang ah a thimi tampi an um cang, ei din a order mi pawl nih an thil order mi a rianrannak in hmuh an duh caah khulrang ngai in khuachung lampi ah an kal a herh, cu caah eksident in a thimi an tam taktak cang.\nPrevious Post:Japan Ram ah Pa Kum 40-60 Karlak aa Thatmi Tam Tuk an Karh


Min Aung Hlaing Sawm Nak Cu Tang Lei Ban Tuk In An Leh Nak An Tuah Mi Cu Ai Dawh Taktak Si – My News\nMin Aung Hlaing Sawm Nak Cu Tang Lei Ban Tuk In An Leh Nak An Tuah Mi Cu Ai Dawh Taktak Si\nadmin April 26, 2022 Leave a Comment on Min Aung Hlaing Sawm Nak Cu Tang Lei Ban Tuk In An Leh Nak An Tuah Mi Cu Ai Dawh Taktak Si\nKNPP Secretary KhuDaniel: Fak ngai in Raldoh Cuahmah mi kan si, Mipi duhpaoh in athatnawn tu, MAH he biaruah awk kan ngeih lo. Kanram ah Raldohnak ni fatin aum zungzal fawn. MAH he bia kan I ruah khawh lo ati. Pado Saw Tony, KNU Ramdang Vuanzi: Karen ram in Rallokap an lak dih hmasat lawng ah bia kan I ruah khawh lai. Cuhnu ah Federal practical hmang khawhnak ding kan I ruah lai. Anaa lak can dinfelnak le Rule Of Law acohlan ahcun biaruah awk asi lai. Tukspur in mipi Thahnawn nak kong ah thildik le a tuahtu cu Upadi hmai ah chuak pi awk zong biaruah chih asi lai.\nBohmuci Nawbu KIA Pianciazi: Ralhrang MAH PEACE sawmnak kong ah KIO Bahu Ruahnak hngalh asi rih lo. Rallokap he biaruah awk cu Sullam ngeih lo asi tiah Kachin Media the 74 ah achim. EAOs he biaruahnak kum 60 leng asi cang nain thiltṭha voikhat hmanh achuak pi ballo. EAOs he aaremh zong ah NUG le PDF he aa remh fawn lailo. MAH nih Anaa an chut hnu Rallokap sawmhnak ah voikhat hmanh aa tel ballo mi KIO asi. NUG cohlan nak le sawmhnak ahcun, Rengreng hna nih hlunghlai ngai in an kai tawn. An pelh ballo.\nDr. Lian Hmung Sakhong, VP CNF / CNA: Kan cohlan khawh lo, Ralhrang Rallokap cozah he biaruahnak kan ngeih khawh lo timi mumal kan thlen rih lo. Rallokap nih biaruah an duh ngaingai ahcun biaruah awk ah rawnh ka duh mi hna cu: Anaa ka lak mi ka palh ati lai I 2020 kum thimhnak ning in uknak ka pek hna lai ati a herh lai.. Anaa chanhnak caah PEACE in ka bawmh uh ati ahcun bawmhding in ready kan si. Nan biakam a fek lai maw? Nan zulh lai maw tiah biakam le senthuh ter an herh rih lai. Mipi innlo le Khuapi hrawk mi vialte kan ngawl dih lai, Mipi ka thah ti hna lailo, Tlangcung ram in Rallokap ka lak dihhna lai, EAO hmun ah ral ka tuk ti lai lo tiah biakam hmasat sehtiah a leh hna. Innlo ka hrawkmi ka palh bak, ka liam hna lai, Inn khat ah cuzat, tbk kong hna biaruah khawh asi lai. Cutin siloin Anaa hmun zungzal awk ah atuah duh mi asi ahcun Mipi nih duh bak lo ding, EAOs nih cohlan bak lo ding asi lai. International le Ramdang zong nih zumh bak lo ding. SAC sawmnak ah aatel mi cu Pumpak in siseh, bu min in siseh, Tuanbia ral nganbik an /a si lai. NCA cu Cozah le EAOs Senthuhnak asi, Rallokap he senthuhmi asilo. PEACE tuah awk MAH nih ṭuanvo a ngeih lo I tuanco laknak nawl zong a ngeih fawn lo.\nKawlram Ramkhel kong hlathlai tu mifim rual: SAC PEACE ah a kai mi an tlawmte lai. EAOs le PDF / CDF kha an ṭhen hna, PDF / CDF cihmih aduh caah EAOs he remhnak tuah aa timh hi asi. EAOs hruaitu tampi nih an cohlan lailo. EAOs he Raldoh asilo ahcun Ralloka thazang hnarcheuh an thadam lai. Rallokap le thazang dih um in CDF // PDF doh aduh caah PEACE tuah aatimh mi asi. Ṭhen khawh asilo mi EAOs le CDF / PDF ṭhen aa timh caah MAH aapalh biknak acu asi. Kachin, Karen, Kaya, Chin le Shan ah EAOs le PDF ṭhen khawh asilo. PDF an um caah EAOs cu biatak tein an duh khawh hna lo asi caah EAOs hruaitu hna nih PEACE cu an cohlan khawh lailo. PDF aum lo ahcun EAOs he biatak tein raldohnak achuak colh ding asi.\nA thazang a ṭhawng mi EAOs cu an kai lailo nain, Wanna Kyawṭhin minṭhatnak medal pekmi EAOs hruaitu hna cu an kai te lai. Abikin PPST phu asi mi EAOs hna nih an kai te lai. Bohmuci Khun Ukka, PNLO Chairman, PPST member, nih May 25 ah tuah ding mi, PPST meeting ah MAH PEACE ah I tel le tello biachah asi lai tiah ai. Tu chimh awk ah a tuan tuk rih ati. Dindaihnak kum asi Bantukin Kuzale lawngte thlah asi ahcun, can arau tuk tawn caah pumpak bakin I tawn in biaruah a herh tiah ati.\nBo Nagar, MRDA, Myanmar Royal (Ṭaw win) Nagar Ralkap hruaitu: MAH biachimh mi cu ka sung ko tiah ati dohnak asi. Ka sung cang ati ko mipa he PEACE biaruah awk a um lo. PDF an I tello timi bia cu hrut asi. Arau hlan ah PDF kut in ka tla cang lai ati dohnak asi. EAOs vialte nih cohlan duh hlah uh. Rallokap nih an mah umnak ah an um hlan tiang, Tlangcung ah dindaihnak aum hlan tiang, Kawlrawm le Tlangcung mi tlukruannak kan hmuh hlan tiang, Raldoh awk ah kan sawm hna. MAH le Rallokap nih an umnak hmun asilomi Ramkhel ah an um caah, Rallokap nih hup dih mi an dohnak a dong cikcek hlan tiang, kan nih vialte nih lungrual tein le I zukphiar lo tein, I phete lo tein, adong tiang Ralhrang MAH le Ralhrang Rallokap cu doh ṭi hna usih ati.\nNan Chim Ning In Nan Tuah Khawh Ttung Lo Ah Cun LAIRAM A Rawh Dih Tik Ah LAIRAM A Hmai Nan Khap In Nan Tlung Ngam Te Hnga Maw →\n← Sagaing Ram Then Peng 30 Leng Cung Ah SAC Ralhrang Nih An Tuah To Hna Dan Cu Lung Fak Ko


Good News : Maw Bawipa Kan Lei Ah Na Tang Zungzal Ko KIA Nih Motaw Pahnih An Khangh Than – Buanchukcho\nGood News : Maw Bawipa Kan Lei Ah Na Tang Zungzal Ko KIA Nih Motaw Pahnih An Khangh Than\nA thakho tuk e maw Bawipa umpi zungzal ko hna, zeitluk in dah kan chin mipi le kan kawlram mipi nih ralkap kut in an tuar i an nun nak an pek cang zeitluk in dah ngan fah nak an in i nu le va ttang a tthen hna hlei ah pa le fa tiang in a tthen tu hna kawlral kap chungin teinak kan pe ko sawh. Good news kan van theih, Kachin ramkulh, Shwepayawbum peng chung Shweyang le Mengthong karlak ah Myintkyina khuapi le Putao lam meng (108) a hlatnak ah May 19, 2021 ni chun suimilam 2:00 hrawngah vanlawng datsi a phort mi motor 2 cu mei khangh piak an tong than, tiah thawngpang theih a si. Vanlawng datsi a phorh mi motor 2 hi Shweyang le Mengthong karlak cungah mei khangh piak an tong hi a si. Hi kong he pehtlai in a pawngkan um mit hmutu pakhat nih motor mongh pa hliamhma a pu, tiah The 74 Media sin ah a chim.\nThawngpang dang : MAH hruaimi ralhrang (ram-ui lubo) rual nih tutan dohnak ah an sungh lo nak dingah a phunphun in thluak (tactics) an chuah lengmang ve. An tactic tamp chungin Pago remthen chung i khua pakhat ah an tuahmi vun langhter ka duh.\nCNA/F Bawmh Hi Kan Palh Hrimhrim Loh A Ruang Cu\nHlasak Thiam Le Muidawh Hi Cu Thazaang Pek Zong An Rak Thiam Hrim Hrim Ko A Tha Kho Taktak


Me Cazin Palhnak Kong Ramdang Palai Hna Hmaiah Kan Hrilhfiah Lai - Chin Eleven News\nMe Cazin Palhnak Kong Ramdang Palai Hna Hmaiah Kan Hrilhfiah Lai\nRampi thimnak cu president thim dingin aiawhtu thimnak a si i, president nih cozah a ser lai i, biaceih bawi hna a khinh ding a si. Uknak, biaceihnak le upadi sernak vialte a tawlrel tu ding an si caah me dik lo in thim mi cozah cu dinnak zong a um lo.\nMe cazin dik lo mi kan hmuh mi cungah chimfianh dingin kan ti zongah an tuah hlei lo. Me a dik lo mi kong he pehtlaih in ramdang palai hna kan auh hna lai i, tette he kan chimfian lai tiah ralhrangbu hruaitu nih a chim.\nRalhrangbu nih kan hnu cozah lutlai hna hremnak kan pek mi hna hi ramkhel kong a si lo, phung an buar ruangah kan hremmi hna a si.\nRalhrangbu nih me cazin diklo kan theih hnu December le January thla ah chawnhbiaknak he kan tawlrel nain an duh lo hnuah ram ralchanhnak zong an tuah rih tiah Bochokhmukyi Min Aung Hlaing nih a chim.TCP\nBreaking News; Ralhrang Nih Covid Quarantine Center Cu Hriamngan Le Bomb In An Kah\nFalam Pengah Kahnak A Chuak Bomb Thawng Le Meithal Thawng Theih A Si


Democrat Vice President, Michigan nih Trump a vun dirpi cang; A bia chim cu Democrat pawl caah celh ding si lo\nMinak nih an uar tuk mi le Democrat pawl nih an nih bohchan ngai mi Michigan Democrat Vice President. Lifelong Democrat tiah au ve bak mi nih Democrat/Joe Biden kaltak in Trump a dirpi ti a vun chim cang.\nMah thawngpang hi Democrat pawl nih an vun thei bak in an lau tak tak. Minak tampi vote ruahchannak an ngei lio ah mah bantuk in minak nih an uar tuk mi nih Democrat pawl a kaltak mi cu an caah thawngchia bak si\nMaurice David hi lifelong Democrat ti bak mi a si, Amah hi Flint, Michigan City Council ah Vice President a tuan lio mi a si. Trump cu president a si than khawhnak ding caah ka dirpi cang lai tiah Vice President Mike Pence nih nithum ni ah campaign a tuahnak ah a chim\nA chim chap mi cu, “zeibantuk buainak le har caan zong ah Pathian nih a duh poah kha rian ttuan ding in a thim ko hna” President Trump hi buainak serhtu tiah an ti. Mah hi kan chim hna lai, Democrat hi buainak serh tu dik tak cu an si.\nDemocrat ah um cu ka ning tuk cang. Democrat ah ka rak um peng. kum 64 tiang Democrat ah ka rak um cang. Kum 2016 ah Hillary kha ka rak vote. Tu kum cu President Trump vote ding in tim tuahnak ka ngei cang\nKei hi uncle Tom ka si lo, a ho hman ka si lo, kei cu mi sifak ka si, Community si fak tuk mi ah a um mi ka si. Mi tampi nih an ngei mi tampi an sungh. Trump nih a chim mi, Zei bantuk dah na sungh peng tiah a ka ti.\nMinak pawl nih Black live matter an ti mi hi fih nung tuk mi a si. Buainak fakpi an tuah. Mi dang caah harnak tampi an tuah. Trump hi kan huat ngai, natein dollar $1,200 a kan kuat mi cu kan huat tung lo tiah Davis nih facebook ah a chim.Credit-Breitbart\nBe the first to comment on "Democrat Vice President, Michigan nih Trump a vun dirpi cang; A bia chim cu Democrat pawl caah celh ding si lo"


NINGZAH HNGALH CAAN A CU TUK CANG LO MAW? – The Chinlung Post\nJuly 8, 2020 admin Kawlram 0\nNingzah Hngalh Caan A Cu Tuk Cang Lo Maw? Rakhine le Chin, miphun dawtnak le tanhnak ah kan dirhmun tawi padet te in zohti hna usih. 2015 thimnak Rakhine ah miphun party nih thutdan tambik in 20 leng an laak. 2015 thimnak Chin ah ZCD chim lo, Chin party pakhat hmanh nih thutdan an hmu lo.\nChin miphun party nih teinak a hmuh lo ruang ah remdaihnak civuipi ah an i tel kho ti lo. Cuti an i tel lo ruang ah miphun dang sin ah nehsawh kan tong, mithmai a bi. Chinmi cu anmah miphun dawt le tanh lo in Kawlpa chakrenghmi party tu an tanh caah ramkhel biaruahnak ah miphun aiawh in bia an chim kho ti lo ti a si (Chinram NLD le USDP nihcun Chin miphun lungput le lunglai chuak bia zeihmanh ramdaihnak civuipi ah an chim bal lo). Cu ruang ah ningzak taktak khi kan si.\n2020 thimnak ca ding Rakhine ah NLD party in atu tiang aa cuhtu ding sohhlua a chiami 7 lawng a um rih. Phundang in kan chim ahcun thutdan 40 leng i cuh dingmi ah NLD in minung 7 lawng nih an chiah rih. Zeitluk in dah NLD nih Rakhine miphun an tih hna ti kha fiangte in a lang.2020 thimnak ca ding NLD party in aa cuhtu ding hi Chinram huap cu chim lo, Hakha peng thutdan 5 ca te lawng hmanh ah sohhlua a chiami 15 an si.\nRakhine ah miphun dawtnak a thang i Chinram ah Kawlpa bochannak a thang chinchin ve. Phundang cun Chinram ah sal lungput zor loin a thang chinchin rih. Sal lungut cu mah le mah i bochan ngam lo in midang bochan le mi ke in dir i mi pekmi paoh aa lawm khimmi khi an si.\nRakhine cu miphun ah an i thanghphawk, an hmin nain Chin miphun cu mah miphun party tanh le dirpi lo in Kawlpa chakrenghmi party kha kan coka le kan inntual ciacia ah kan i bochan in kan tanh deuh rih hna. NLD party lutlai U Win Htein nih, 2020 thimnak ahhin Rakhine le Shan ahcun kan party nih teinak kan hmu lai ti kan i zum bak lo, a ruang cu miphun dawtnak ah thukpi in hram an thla cang a ti.\nRamkulh dang ahcun kan party nih teinak kan hmuh rih ko lai a ti. A chim duhmi cu Chin te hna cu miphun dawtnak le tanhnak hram an thlak rih lo ca le an chakmerh khawh rih an si caah kan party nih teinak kan hmuh rih ko lai ti khi asi. Cucaah, kan tappi le kan inntual buainak le sersiamnak kongkau ahcun miphun dang pa nakin kanmah le kanmah i bochan in kan i dirkamh deuh awk a si ve cang lo maw?\nMiphun dawtnak le tanhnak ah sal kan lawh rihmi hi na ning a zak ve rih lo maw? Kan innchungkhar buainak le sifahnak phisin nak ding ah kan innpa asiloah khualpa maw kan i bochan in rak kan tlangtlak ko kan ti peng rih hna lai?Chinmi nih miphun dawtnak le tanhnak ah thukpi in hram thla ve cang hna usih.Zalongte in comment pek le share khawh a si. Cattialtu Salai Holy Tawk Tling Thang\nAMAK TUK CANG HIH, PU NO THAN KAP LE SALAI LIAN LUAI


IMF Chungtel Ram 190 Nih Ralkap Nih Nawlngeihnak An Lakmi Kong An Ceih Cang Lai – The Cherry Par\nIMF Chungtel Ram 190 Nih Ralkap Nih Nawlngeihnak An Lakmi Kong An Ceih Cang Lai\nIMF chungtel a si mi ram 190 nih Ralkap nih nawlngeihnak an lak mi hi colhan khawh mi le theih mi pi a si lai maw si lo tiah an caih lai\nRalkap nih ram nawlngeihnak cu phung ning lo pe phunghram he kalh in uknak a lak mi kong ah IMF chung tel a si mi Ram 190 hna nih Myanmar ram pi aiawh ding cozah dirhmun ah cohlan le hlan lo ding cu a rauh hlan ah an caih lai.\nAtu bantuk in ralkap hi Myanmar ram cozah pakhat bantuk in cohlan le hlan lo ding caihnak cu chungtel ram hna lamhruainak in caiha si lai. atu hi kawlram mipi hna nih an ton mi kan ngiat thlai lio a si tiah IMF lutlai Carry nih Reuter ah a chim. Atu bantuk in ralkap hna hi ram 190 nih cozah pakhat dirhmun in an cohlan hna lo ahcun vawlei cung ram hna nih theih pimi cozah zong an si lai lo caah ram khat le ramkhat chawlehthalnak le pethlaihnak zong an tuah lai lo tinak a si.\nIMF phu nih hin ralkap nih nawlngeihnak an lak laite ah khan tu lio crona Virus zawtnak khamhnak caah le kawlram cozah riantuannak caah tiin US dollar 350 million zong a bawmh hna I ralkap nih nawlngeihnak an lak tik ah bawmhnak tangka zonga vaivuan sual lai a phan caah an lutlai Carry zong nih hi bawmhnak cu kan ti ning tein hman a si ali tiah ralrinank bantu kina chim. (Eleven Broadcasting)\nRelchap, Ralkap uknak tang caan kar lak hmanh ah kan sungh mi le hmailei ah kan sungh than ding mi: Mipi nih a tanglei hna hi kan theih i ka au pi ding a si. Demcoracy zauk phung lam kan kal lio ah ralkap nih uknak an lak mi cu ka si khawh ning in doh ve ding in biachahnak ka tuah ve. Ralkap nih uknak a lak ni ah suimilam 10 chung leng a phih. Hi ruang ah ram mipi nih kan sung mi van tuak hmanh usih. Phone: Ralkap nih uknak an lak ni ah phone line an phih. Internet line vialte an phih dih. Kawlram ah milu million 54 leng kan um. Ramdang mi telh lo in. Internet le phone hmang mi hna hi milu million 20 leng cu kan si lai. Ramdang mi nih kawlram chung internet a hmang mi le phone a hmang mi he cun million 25 tluk kan si lai tiah tuak a si. a talwm lei tuak mi a si rih.\n← Salai Lairamthang Nih Chin Mino Hna Sin Biacah\nZualko; US Ram Ah Pu Thang Sui (Cungpi Pa) Nih Mual A Kan Liam Tak Ee →


Kawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo. – Hakha Cherry\nKawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo.\nA tu lio acang mi thil ah khuadawm nih aphanhmi muih nak le zatlak nak lawng te ruah ah cun thaw a pit. Thaw hun ichuah pah in minmei a ki kamhtu ceunak tete ruat ve hna usih.\nTutan dothlennak ah a hmunhma ah ka um kho lo, lam hla in ka cuanh i hihi cu dothlennak kan tei rih hlah hmanh seh law kan ihlawknak thil an si tiah ka ruah mi thil pawl an um len. Cuhna lak ah a pipa tiah ka ruah mi pahnih te hun langhter ka duh.\nKhuapau Dothlennak ruang ah Kawlrawn um mi nih tlangcungmi kan rak temtuarnak le mah tein khuakhan lairel khawhnak nawl kan halnak a ruang an theihthiam cang ti mi le Tuluk thilchuak cawk hrial (boycott) in mah khua le ram a chuak mi thil lawng cawk/hman ding ti in hun aupi cio mi kong hi asi.\nKawlram a thang mi le Art/Literature/Film/SocialWork fields pawl ah kai teltum, bu cawlcanghnak pawl ah ka active ngai tawn caah kawlram ah cun network kau ngai ka ngei. Cu network pawl ah cun tlangcungmi asi lo mi kawl mi hi a tam lei cu an si peng tawn. Tikah tlangcungmi kan temtuarnak kan harnak kong kan chim tik paoh ah nanmah lawng a tem mi nan si lo kawl mi zong a har mi tampi kan um ve ko ti hi an ka ti tawn mi asi. An chim duhnak cu Ralkap tha lo hna ruang kawlmi hi nan kan huat, kawlmi ah a sifak mi le a thangcho lo mi kan tampi ve ko ti khi asi peng.\nKawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo. Asinain a tu cu, an mithmuhnak khuapi chung ah meithal thawng an hun theih, ralkap nih chun he zan he duh paoh in an um hnawh cang hna hnu in ahlan i an itheihter lo mi vialte kha pheh awk tha ti lo in an ifiang cang.\nAhlan an Kawl le Tai-Hin-Ta ti in a then tu chung in Kawl zong Tai-yin-ta pakhat kan si ve tiah a pom mi an tam deuh ngai cang. Cucu mah ka hawile an fb status le GSCN cawlcanghnak le, CRPH post i an comment pawl ah hmuh khawh asi. Cu pin ah adang Tai-Yin-Ta cu Thantar (Flag) an ngei dih kan mah kawl miphun lawng a ngei lo mi kan si ti in Thantar zong an suaisam lem mi ah hmuh khawh asi. Burmanization kan doh lai tiah an mah kawl mi cheukhat sin in hun theih asi cang tik ah hihi kan Ram caah Khuapau Dothlennak nih a chuah pi mi thil tha ngai pakhat asi tiah ka hmuh.\nApahnih nak ah Tuluk thil Boycott tuah in kan ram chungchuak thil hman ding ah a aupi mi an tam chin thluahmah cang. Kawl ram chuak mi thil pawl zong cazin an tuah i an hun phozar len cang. Culak ah Laitlang ah tah kan ram chuak thil zei pawl dah a um ti hi aka ruah ter.\nZaran nih eidin bik mi facang, chiti le pe tbk Kalay le Monywa/Mandalay lawng te in an hun kan ngalh. Kan tlanglo facang pawl nih chungkhar pakhat a kum in akan khimh maw? Mehhang Tisik anhnah tling in a chuak maw? Thingthei tah phuntling kan ngei maw? Kumkhat chung ah thingthei phun zeizah dah kan ei khawh?\nLai khuate tam ngai cu ka rak phan bal ve i laitlang ah a chuak mi a um lo ti ruahnak hi ka ngei ti lo. Khua khat le khuakhat a chuak mi thingthei le eidin aadang cio i tuak ah cun aphun cu atling ngai ko. Asinain lam le sul chanbau ruang ah marketing kan tuah khawh lo caah hmunkhat ah atling in kan hmuh khawh hna lo mi asi tiah ka ruah.Shan lei nih an ngeih mi ninga ah vawikhat bazaar kai ni (ငါးရက်တစ်စျေး) tibantuk khin Hakha si lo le anaihnak bik khuapi pakhatkhat zong ah um kho ve seh law zarhkhat vawikhat tel Khuate kip in mah le cinthlak cio zuarnak hmunhma hna iser kho seh law atha tuk lai tiah ka ruah.\nAsilole Rangon ah an tuah tawn mi Farmer’s Market ti bantuk in Hakha khuachung le anaih nak khua in dum le lo ngei tu hna nih an cinthlak le nga le sa hna hmunkhat ah hun kan zuar piak hna seh law mipi ca zong ah eidin thim awk tam ngai a um ko hnga ti khi ka ruat tawn.\nEi le din lawng zong si lo in buk, sei, sawng, tuhmui, namtawng tibantuk inn chungkhar le khuasaknak ca a herh mi thilri pawl zong tuluk ta hman ti lo in mah te in ser chuah than siseh law ava tha tuk hnga dah. A tu ah mitlawmte lawng aum cang mi zungthiam hna sin in cawn than khawh asi rih. Ka phanhnak khua ah ka chimh tawn hna tik ah Hriphi lak a har, rua le mau kawl a fawi ti lo, pawcawmnak ah aa kite lo tibantuk lawngte ka rak theih tawn. Aa kite ding in zeitin kan tuah hna lai ti alam kawl caan asi cang.\nThiamtak hna zong nih kuttah lawng si lo in man fawi deuh in zuar khawh ding ah thiamsin he ti in zapi zaran hman ding hni, puan aphunphun chuah ding. La cin le labuh tehna zong kan thlau nak asau cang i ahram thawk caan a cu cang ko lo maw? Atak ah cun 2020 lio te in Aidii nih thiamsin dirh kan itim nain Covid nih akan hloh i a tu cu MAL le a hmawm mi hna ruang ah a zual cang. Hmailei zeitin kar kan hlan lai ti cu kan ruat cuahmah ko.\nChimduhnak cu adang si lo in tuluk thilri hmang lo in kan um khawh tuk ding asi ko lo maw ti hi asi. Tutan thil sining ah kan cung i an lungput cu fiangphut in alang ko (ahlan ah athei lo mi an um len hmanh ah). Kan ka le kan FB in Tuluk kan ti len tung hna i kan phaisa hmuh mi paoh an thil cawknak ah akal ah cun asi kho deuh lo.\nPau Dothlennak ruang ah Mipi caah hmantlak mi hman nuam mi kan ram thilchuak atam chinchin nak ding ah lam sialtu pakhat asi tiah ka ruah.\nCu hna cu muinak le ngeihchiatnak in akhat lio mi thil sining ah athat lei in ka hmuh khawh mi hna an si. Nangtah zeitin na hmuh? Ka hrawmh ve te. By-Aidii Anna Biak Tha Mawi\nHodah kan Ram le Miphun Aa Zamtak Lai?\nThawngchia Lakah Thawngṭha.Kan ram buainak ruang ah awlokchong in kan um dih lio a si.


Elaw Khah! Kawl Ralhrang Minung 50 Tluk Chuncung Le Ramthlo Karlak Ah An Um Hna - DUHNUNG PAR\nChuncung le Ramthlo khua kar strawberry dum leiah ralkap 50 tluk an um ziar, khoika kal an itimh le timh lo theih si lo.\nChuncung khua ralhrang kee kal in ummi hi 120 tiang rel khawhmi an si,Halkha ah an lan rih lo,Chuncung sianginn kam ah an i zel ko rih.Sayakyi Inn kamah khuai bang an i zel ko ti si.\nRalhrang cheu cu tuhi Chuncung khuaah Ar an kawl cuahmah ti si. Ramthlo le Chuncung mino rak i ralring ko rih uh.A bikin Kan hnulei Chuncung khua kahnak kha ralhrang lungah a taap kho. Credit: William HC\nRelchap-Kawl le MAH tapung a do kho tu bik cu tulio koko ahcun Rakhine hriamtlai AA hi an si,cucu za ah 99 a dikmi si.\nKawlram ah sifak harsabik cu Chin le Rakhine states kan si kha zapi lo,vawleipi theih kan si. Rakhine nih 88 kum dih lai hrawngin dothleng in hriamtlaiphu an rak thok nain zeipi an silo caah 2010 in Tulio AA haotu Thun Myat Naing nih dohthleng phu dang a dirh i kum 9/10 chungah MAH le atapung nih Wah hriamtlai phu tluk dengmang in an ttih manh hna.Cucu chimfian len hau lo in nan theih cia dih kha siko.\nTulio AA haotu pa Thun Myat Naing hruaimi Rakhine mipi nihcun an ramah sianginn 95% an on,an kaiter hna i sianginn ah anmah Rakhine ramhla an sakter hna,Rakhine tuanbia cabu chuah in an cawnter timh càng hna.Cucu Miakpi meithal kahnak in kawlcaah a fak deuhmi si i miphun pi a atimi,Tlangcung miphun le hriamtlai phu cungah aduh poh in ralhrang an si tiah athanhtu hna လူမျိုးကြီးဝါဒ neitu sinin lengchuah an duh,an itimh si kha a lang.\nDohhlennak kan timi hi zalon duh,rumro si loin kan cunglei in sal btk in aka zua tu, mi nenh tu,namnet tu hna lakin chuah i mahduh in zalong te i umduh le rorelnak neih kha asi bik. Cucu AA nih 60% an kalpi cang ti khawh si.\nKawl Cozah,ralhrang nih an ttihbik mi cu hriamtlaiphu tthawng neih kha si,cucu Shanram Wah sinin a fiang i cucu Rakhine AA te nih an i tlaih,copy cuahmah,AA haotu pa zong nih ahmurka hrim in achim ko khah.\nAA nih Rakhine ram lawng tlanh tim loin Chinram peng zemaw tiangin tlanh i an ramah khumh an timh cuahmah cang.\nChinram nih zeidah kan tuah khawh ve mi si? Hriamtlaiphu tthawng le cakmi ser le neih kha pakhatnak si ko,mah kan neih khawh cun,AA chimlo MAH le aralhrang zong nih kan ihbu ah rawl an rak kan tuh/barh ko lai.\nSi cun, Chinram cu kawlram state ah sifak bik kan si ttung? Rakhine zong sifak bik pa 2nk an si ve ko khah.\nRakhine miphun ramdang um nihcun thlakhat an hlawh cheuthum cheukhat kha AA,an ram caah an pek ti si,cucu abiapi tukmi sive.Mahnak biapi deuh mi,mah pek duhnak thlaici atuh tu hna kha an si ti usilaw kan palh thlu lai lo dah.\nTuhi Chinram aa hrimh cuahmah lio a si,cucu nang le kei zong tuanvo kan nei ve.Rakhine le AA kan hngar hna silo fawh,zeitin dah an si khawh bik hlei timi langhternak tu si hih .\nChinram tlanhnak dingah mirang le kawl nupa kha tuanvo neimi an silo,tuanvo neitu cu Chinmi kan si.\nKawlrawn ah caw ek Naa ek va thai lei caan silo,Chinram ah tungkhur cawh i bunh caan si.Cucu Rakhine le AA sinin hmuh khawhmi asi.\nTotal views : 1224444


Khuate cheukhat ah Pu Lal Maung Cung hruai thar mi CNP an rak tamtuk i CNLD nih an tei kho hna lai lo – Chin 11 News\nKhuate cheukhat ah Pu Lal Maung Cung hruai thar mi CNP an rak tamtuk i CNLD nih an tei kho hna lai lo\nPosted By: Lian Chin July 21, 2020\nParty zoh loin minung kan zoh ko lai tiah, a chimmi an tam ngai, a ruang cu kum 10 chungah pei zeibantuk party dah a tha ticu kan hngalh cang ko cu an ti. khuate cheukhat nih cun Pu LMC hruaithar mi CNP cu an dirpi nak le an duh nak kong an chim ngai.\nAtu ning te i thil a kal ko a si ah cun CNLD i a cuh ve dingmi ChinChin Pekthang nih hin Pu LMC hi a zei ti lei hmanh in tei dawh a si lo. Khuate lei cu kan theih bangin Pastor te tiang nih khuami kha an chimh khawh hna i cu caah a tu bantuk in kan mah CNP kan cak ko lai tiah ka chim ngam nak cu si.\nCu lawng si loin a mah Thantlang zongah Pu LMC hawi le le a party chungkhat vialte le a hawikom si hna seh a pengtlang pawl an si rih lai i, CNP nih tei nak kan hmuh ko lai ti ka zumh. A tu bantuk an buai hlan khan pumpak in Pu LMC sin i a bak mi mi nnung tampi ka theih cang hna i tutan thim nak cu kan mah CNP kan cak ko lai.\nCredit: Saya Cung


Chin Ramkulh Cozah le Zatlang Mino Bu Pehtlaihnak Kong Ceihhmainak An Ngei - THE CHINLAND POST\nChin Ramkulh Cozah le Zatlang Mino Bu Pehtlaihnak Kong Ceihhmainak An Ngei\nVan Bawi Mang| 2018 August 27| Chin ramkulh cozah le zatlang mino bu karlak ah zeitin a fek deuh le a tha deuhmi pehtlaihnak kan tuanchuah khawh lai timi kong he pehtlaih in Chin ramkulh chung um Chin Youth Organization (CYO) le a dang ramkulh ah a um mi Chin mino hna he CACC, Hakha ah August 25 -26 tiang Chin Center for Peace and Reconciliation (CCPR) tawlrelnak in an tuah tiah thawng kan theih.\nChin ramkulh ah mino le ritthaisii, mino le chawlehthalnak, mino le fimcawn thiamnak timi a tlangpi in a nikhatnak ah ceihhmainak an ngei.\n“Chin ramkulh lawng si loin Kawlram chung pi in kum 18 tlin lo in zuu a ding mi tampi hmuh khawh a si. Chin ramkulh ah ritthaisi a zuar mi hna hi license ngei lo in a zuar mi tampi hmuh khawh an si. Cucu, mino nih zulhphung (upadi) kha fiang tein hlat ve le biatak tein hi ritthaisi dohnak ah i teltum a herh. Cu nih cun, Chin ramkulh ah zeitin ritthaisi pawl kan doh ning, kan zorter deuh lai ti bantuk kha biatak tein a bawmh lai,” tiah Rev. Ni Cung Thang nih Hakha sining in chim fianhnak a ngei.\nMino le fimthiam cawnnak kong he pehtlaih in atu lio Chin ramkulh ah harnak a um mi fimcawnnak lei in le mino bu nih zeitin rian nan tuan awk a si timi cu a tanglei bantuk in Dr. Tluang Za Thang nih a chim.\nDr. Tluang Za Thang\n“Chin ramkulh ah hin fim cawnnak lei in harnak tampi a um cu mikip nih theih a si. Cu ah cun, saya/mah te tlawm tuk le saya/mah te lila nih an thiam setsai lomi Kawl holh le kawlca in ca chimh hi Chinmi kan caah a har taktak mi as i. A harnak cu tampi a um lengluang ko. Cucaah, Chin mino CYO zong nih cozah he tha tein biaruah le neihniam tein rian nan tuan sicun thatnak a chuak mi cu a um hrim ko lai.”\nHi nihnih chung ceihhmainak an ngeih mi ah hin Sipin Vuanci U Soe Htet le Social Affair Vuanci U Pau Lun Min Thang hna zong nih an telpi kho hna i zeitindah hmailei ah rian kan tuanti lai timi kong le atu lio Chin ramkulh thanchonnak ah a cozah lei in zeitin dah rian an tuan timi hna zong fianh le theihternak an ngei hna.\n“Hi bantuk in hmunkip um Chin mino nan i ton khawh cu thil tha tuk mi asi. Hi hnu zong ah pehzulh in Chinmi le Chinram caah izuam chih u. Cun, chim ka duh mi cu; mah le khua, miphun cu daw ko u, tanh ko uh. Sihmanhsehlaw, Chin miphun kan si ti hi cu zeitik hmanh ah philh hlah u,” tiah Sipin Vuanci U Soe Htet nih forhfialnak a pek hna.\nSocial Affair vuanci Pu Pau Lun Min Thang\n“Chin ramkulh a cozah lei in mino thazaang an thawnnak ding ca le hmailei ah lungrual tein an tuanti khawh ding hi kan izuam cuahmah lio a si ve. Cuve ban- tuk in mino lei zong nih cozah kan riantuannak ah kan telpi ve u, kan bawm u. Tahchunhnak ah, motor cycle mongh ning cang le pawngkam thianh hlimnak lei ti bantuk ah mino nih nan kan telpi i kan tuanti a sicun kan Chin ram cu hi nakin a nuam deuh lai i, aa dawh deuh hrimhrim ko lai. Cucaah Chin mino hna nih, a dikmi lamthluan in le mi dang miphun hna nih zohchunh awktlak in na kan dir piak a hau,” tiah Social Affair vuanci Pu Pau Lun Min Thang nih mino le cozah riantuannak ah zeitin kan ipehtlai awk a si timi tlangtar in a chim.\nTutan ceihhmainak ah a kai kho mi hna hi Central Chin Youth Organization (CCYO) timi phu ah aa telmi phu 15 ah phu 12 an kai kho i Chin ramkulh lawng siloin a dang ramkulh um Chinmi Thlado, Asho, Hualngo hna zong an i tel kho. Nihnih chung a kai kho mi hi milu 100 ringlo an si.+++\nPrevious A voi 3nk 21st Panglong Conference Zohfel Thannak Meeting An Tuah\nNext Hakha Grace Baptist Church Nih Avoi 2nak Bible An Leh


Aka Zuamcawh Mi An Tam Tuk Tawn - Hakha Times\nKan mah nih cun an mah konglam pakhat hmanh kan thei hna lo nain kan konglam hi kan mahnak in a thei deuh mi an rak um theu tawn. Kan nih nih cun zeidah an tuah timi va hlethlai ding ah caan kan ngei lo nain kan tuah mi thilpoh kha an kan hlethlai i chiatnak, palhnak rumro kawl piak i a caan pek kho ngai mi le mi kongceih a hmang mi minung an rak um theu tawn.\nHo dah a si ti hmanh kan theih lo mi le a konglam hmanh ttha te kan theih lo mi nih zei ruang um lo piin mi huat a hmang mi minung an rak um ve. Mi caah tthatnak ngan pipi cu kan tuah khawh mi a um lo nain kan sikhawh tawk te in kantuan mi cung ah tlangthlak khawh nak ding ah khua a khan mi an rak um theu ve, an nih tah zei dah an tuah hnga tiah le, an tua mi thil zeihmanh a um huaha hoi lo.\nMidang palhnak kawl cu thawn ngai, mah palhnak bel i hmuh lo, Cun an cung ah tthat kan i zuam ko zong ah kan cung ah a ttha in a kan hmuh piak duh lo mi minung an um hoi. kan tuahmi thil poh a chia in a kan hmuh piaktu ding ah vawlei ah an chuak rua ti tiang in kan i ruah tawn mi hna an um. kan mah lei nih cun midang huatnak ding ah a caan zong kan ngeih lo bantuk in a caan pek in mi huat zong kan hmang lo. A ttha bik mi cu zeirel piak lo hi a si.\nHater’s gonna hate ti mi bia a um, a kan hua mi nih cun a kan huat ko Lai, mi pakhat khat i a ruahnak kan mah nih thlenpiak khawh a si lo. zei tluk hmanh dawt nak ngei ning law a kan huat thiam ko Lai. kan mah lei ruahnak/hmuhnak bel hi thlen khawh a si, a kan huat bantuk in va huat ve a herh lo kan tuah ding riantu kha tuah ding a si ko.\nA tthang cho deuh mi poh nih huatu an ngei dih,zei hmanh a si lo mi pawl hmanh an ngei. A minthang mi le bang cu an zual Ronaldo, messi a dangdang vawlei cung minthang poh hautu an ngei dih. Nain an nih cu cu bantuk kong ceihnak pawl kha zei ah an rel lo an minthang chin nak ding lamtu an kawl chin.\nA kan huatu an um caah na lungrethei hlah, a kan dawtu caah nung ko,huatnak in nun i tim hlah. mi huatnak ngeih cu lungre a thei tuk. zeitluk in dah ka tthancho khawh lai ti tu i zuam ko. A sang deuh mi thingkung poh cu thlichia an ing dih\nZamtak Duh Hlah Mu


Nu le Va "Dinfelnak" | Radio Veritas Asia\nNu le Va "Dinfelnak"\nNupa hna nih fale hna caah lakphak an tuah piak hna lio.\nCatholic Bupi ah aa thi-um mi nu le va hna cu (thisa khat) pumkhat an si(Gen; 2:24). Nu le va a si mi hna nih chungkharkongah, a bimi ruahnak "Keimah" timi biafang hi hman awk a si ti lo.\nNu le va a si mi nih chungkhar kongah "nangmah tuanvo, keimah tuanvo; nangmah rian, keimah rian; nangmah kongkau, keimah kongkau; nangmah thil, keimah thil" tiin i thleidan khawh a si ti lo. "Kanmah rian, kanmah tuanvo, kanmah kongkau, kanmah thilri, kanmah chungkhar timi hngalhthiamnak le cohlannakthiamnak chiah ding a si. "Keimah" timi ruahnak siloin, kanmah timi ruahnak hi chiah a herh.\n"Kannih innchungkhar" timi biafang hman cu zapi he aa pehtlai mi si nak kha a langhter. An pahnih in chungkhar tuanvo(chungkhar caah tuanvo rian ngan) kha lak ding a si. Innchungkhar rian cu kan mah rian a si, timi lungthin ngeih a hau. Tuanvo tlolhnak, lungduhlonak langhter lengmang cu chungkhar hrawh bantuk a si. Keimah timi lungthin a ngei mi cu amah duh herhmi, amah lungdiriamnak, amah nuamhnak lawng kha papekin a tuah i a biapi ah a chiah tawn. Midang duhherhmi, midang ruahnak, midang lungtlinnak tuah kha zei ah a rel tawn lo. Hmaikal i a tuan tu si nak in, midang rian fial ding lawng kha an duh deuh.\nNu le va hna nih "keimah" timi lungput an ngeih chung paoh cu pakhat le pakhat an i "Daw" taktak kho lai lo. Zeicah kan ti a si ah cun midang kha thilri pakhat bantukin an hmuh hna caah a si. Nu le va sinak in nun cu chungkhar caah aa tluk tein riantuan ti le i zohkhenh ding a si. Nupi le lawng asilo ah va le lawng kha rian tuan tu ding menmen ah ruah cu ngaihchiat awk ngaingai a si.\nKeimah timi lungthin a ngeimi hna cu chungkhar riannak in amah duh mi, amah nuamhnak le lungtlinnak lawng kha papekin an tuah tawn.\nChungkhar pakhat ah keimah timi lungthin nih a hruai hna chung paohpaoh cu i sikvelhnak, tuanvo tolhnak le har tonnak hna lawng kha a chuahter i a donghnak ahcun chungkhar ah buaibainak(nu le va) then nak tiang a phanhter tawn. Keimah ti mi lung put kan ngeih chung paoh cu, innchungkhar tha pakhat kan ser kho lai lo. Keimah ti duhnak thinlung cu duhdawtnak a zotertu le chungkhar rawhralnak hrampi pakhat a si. Mah zawn lawng aa ruat mi hna sining he pehtlai in Mithiang Paul nih a ti mi cu:"Minung sining nih a tuah tawnmi cu a fiang ko: nu le pa sualnak tehna, a thurhnawmmi thil tehna, aa dawhca lomi thil tehna, siasal biak tehna le dawih le eih tehna hi an si. Pakhat le pakhat an i ra, an i do, an i nah chuah, an thin a hung anmah zawn cio lawng an ruat, an i then, ziar an i ngeih, zu an ri, an au an khuang i cu bantuk thil a dang tampi kha an tuah lengmah hna(Gal 4:19-21).


NLD Caah Thawngchia Achuak Chin Lengmang Cang Hih – Lai Lungrawn Post\nJuly 29, 2020 July 29, 2020 admin Myanmar News\nBy. William HC: NLD caah thawngchia achuak chin lengmang ko. Kawlram Kayah state mipi nih NLD vote lo dingin anmah Kayah miphun party vote dingin an mino le an nubu upa hna i fonh in cawlcanghnak an tuah lio pi si. Mah miphun party vote dingin an mino le nubu hna cu March thla khan ton ceihnak an rak tuah cangnak kong an mino haotu Ko Ye Ne nihcun RFA ah a chim.\n2015 lio ah NLD nih tlangcung miphun humhimnak atuah lai i kan covo akan upat piak lai tiah ruahchannak nganpi he Kayah mipi sinah kalin NLD vote cio dingin kan rak chimrel i NLD nih seats tambik cu an hmuh ve, nain kum 5 cozah an ser chung zoh tikah tlangcung mi caah dawtu siloin a kan namneh tu ah an i cang diam tiah a chim.\nKayah Nubu haotu nihcun NLD cungah kan i ruahchannak vialte cu thlitu nih a choih dih, kan miphun cu zeite ah NLD nih an kan rel lo, kan aunak le duhnak zong zeite ah an rel duhlo, an i theihter duh lo caah 2020 hi cu Kayah kan miphun party vote pek dingah kan cawlcanghnak si” tiah a chimchap ve. A liamcia kum lio ah NLD nihcun Aung San Lem cu Kayah mipi hna duhlo le dohbu ah hranhram in an va phun timh lio ah Kayah mino cu NLD cozah nih taza a cuai hna i thongah an rak thlak hna kha si.\nKan nih Chin mipi zong nikhat hnu khat in kan lungfim chin lengmang, miphun dirpi le ttanh a aherh zia kan i fiang chin, a bikin CNLD party chungah mino cathiam, ramleng ah degree sangsang la mi hna an itel, an dirpi cuahmah mi hmuh tikah lawmhnak chimcawk lo a um.Chinram NLD chungin Chin mino aa fitmi le ramlengah degree sang a la mi an i tel lem lo, cu nih alanghter mi cu nangmah nih aphi hei chuah ko.\n2015 thim lio ah Kayah state ah seats hmun 34 ah NLD nih hmun 26 ah teinak an hmuh. USDP nih hmun 7 le independent in hmun 1 ti in teinak an rak hmuhmi si. NLD thlipi ahraan pinah Kayah mino le nubu fonh nih NLD vote ko ulaw tiah mipi an rak forhfial hna mi kha a biapi in NLD teinak hmuhmi cu si, tukum cu NLD vote lo ding in le anmah miphun party vote dingin mino le nubu nih an mipi an forhfialnak an tuah lio pi si. RFA


Esther Dawt Chin Sung Kongah Pu Thla Hre Biachim Cu Uar A Um Taktak – Chin World News Evening\nJanuary 14, 2020 Salai Van Hmuhning\nChungkharlei in a pute a si mi, Pu Hmun Thang nih, “Nihin ah kan tunu a dawtu nan dihlak cung ah kan i lawm tuk. MMID ah hlasak aa zuam mi vialte hi an thiam dih. Kan tunu Esther hi a thiam bik hlei ruang ah si loin Pathian zaangfahnak thawng in siseh, ramchung ramleng in vote nan pek, nan tangka le nan caan dih in nan dirpinak thawng in nihin ah teitu a sinak hi a si. A hmailei lamthluan zong ah kan dirpi peng rih u,” tiah lunglawmhnak biatawi a chim. Tutan Esther donnak ah thlacampiaknak, laksawng peknak, donnak biatawi chimnak, lunglawmhnak, chungkhar lei lunglawmh biachimnak, hmanthlaknak, zaanriah dumtinak tibantuk in caan an hmang.Credit: The Hakha Post (TVOM)


Tutan US Ramchung A Tlung Dingmi Thiamsang Hna Chimnak Cu Tuksum Bak Si Cang – Chin World News Evening\nTutan US Ramchung A Tlung Dingmi Thiamsang Hna Chimnak Cu Tuksum Bak Si Cang: Khah ralrin taktak kan herh cang, kan dirhmun nikhat hnu nikhat in tthat lei si loin chiat lei tu a panh chin lengmang cang. Cucaah daithlan awk kan ttha ti lo. Jusisdictions nih thanhnak an tuahmi ah US ramchung states 38 ah Corona Virus hi an hmuh cang. Atu nak in a karh chin rih lai caah US ramchung hi zawtnak a tambik le a karh bikmi si te lai,”tiah ruah asi.\nCu pin ah Khrihfa mi hna Pathian kan thangtthatnak hmun Biakinn hna tiangin an khar len cang. Zapi um kalnak hmun paohpaoh nikhat hnu nikhat in an khar cang lai. Publice office hna zong an khar lai i, Airport hna zong an khar lai,”tiah zumh asi. Event tampi hna zong an cancel dih cang i, Baseket ball game celhnak hna tiangin an cancel cang hna. Hi tlukin ralrinnak a um ko hnu zongah hi Corona Virus zawtnak hi a karh lai i, siizung rianttuantu hna caah rian har le thinphang taktak si lai.\nCu hnu ah anmah Nurse lila zong an i chawnh lai i, hi Covid 19 zawtnak nih hin US minung tampi nunnak a liam lai i, minung tampi nih hi zawtnak an ngei kho. Atu bantukin a kal ko ahcun tiah,” CDC Covid-19 lei nih thanhnak an tuah. An ttih khunnak a ruang cu hi zawtnak damhnak ding caah zeibantuk sii hmanh an siam kho rih lo. Cun, pakhat le pakhat i chonh khawh lo nak sii zong an siam khawh rih lomi hi si bik.\nA ttha bikin ralrinnak cu mi zapi um kalnak ah kal lo le um lo i zuam. Cun, nangmah hrimhrim kha thianghlim tein um khawh peng i zuam. Sianginn kai lo ding an in ti hna ahcun Library zongah kal loin inn te ah um khawh peng i zuam. Gym zongah kal rih lo a ttha. Rianttuanmi kan si ahcun kan rianttuannak hmun zongah ralrin taktak in um kan hau. Rian zong dinh chung awk a tthat ahcun i dinh chung rih ding asi. Cu bantuk cun cheukhat company cu rianttuantu hna nih an chuah tak te lai i, minung tampi an herh te lai. Hlawh tampi an in kamh te lai i, ralrin taktak a hau te lai. Ref: CDC\nCoronavirus Kongah Cun President Trump Dirhmun Hi Ka Cohlan Khawh Ngaingai


Yangon Ttan Transport nawlngeitu hna nih zei Party nan va si zong ah dan kan tuah ning in nan zulh lo ahcun fakpiin dantat nan si lai. – Thechinlungnews\nYangon Ttan Transport nawlngeitu hna nih zei Party nan va si zong ah dan kan tuah ning in nan zulh lo ahcun fakpiin dantat nan si lai.\nYangon Region Transport Authority (YRTA) Join Secretary Hla Aung nih a chim ning ahcun kan nih Yangon ttan khuapi ngan deuh ahcun , Tukum Myanmar ram election i thimnak caan chung ahhin Party kip nih Khua le ram lam le si thurhnawmhter lo ding in nawl an chuah.\nA bik in motor le City bus ah Party Logos, flags le election Campaign Stickers benh mi tete tar lo ding in nawl kan chuah tiah a chim, Yangon ahhin city bus hi 4000 leng nih a service tawn i , Covid-19 Pandemic hnu in buses 3000 hrawng lawng a kal cang.\nKum dang ahcun Myanmar ram election ahhin party kip nih lam le khuachung kan thurhnawmhtuk tawn caah, tukum cu kan nih YRTA nih tha tein tuan vo kan lak lai i, dan le dung kan tuahning in a zulh lomi cu zei party an si zong ah dantat an si lai tiah a chim. Mizzima News\nBe the first to comment on "Yangon Ttan Transport nawlngeitu hna nih zei Party nan va si zong ah dan kan tuah ning in nan zulh lo ahcun fakpiin dantat nan si lai."


CND - CHIN COMMUNITY OF DFW\nChin National Day Tuahnak Hmun\nChin National Day Tuahnak Hmun Kalning Hmuhsaktu\n1. From timi bawm chung ah khin nangmah na umnak Add tling te in tial.\n2. Na add na tial dih hnu ah "Go" timi khi hmet.\nNa hmet dih ahcun na umnak in Puai tuahnak ding hmun kal ning kha a hung lang lai.\nCAPAR & BIAZAI ZUAMNAK: NINGCANG\nChin National Day capar le biazai tial zuamnak (2012)\nZiah Chin miphun caah Chin National Day hi abiapit?\nBiazai Ttial Zuamnak\nBiazai ttial zuamnak ahcun mah duhmi biazai ttial khawh a si. Minung pakhat nih biazai pakhat lawng ttial i zuam a si lai. (Chin National Day kong deuh tial khawh ahcun a tha)\nHi capar tial zuamnak le biazai tialzuamnak ah laksawng a hmumi capar le biazai cu DFW Chin National Day ni ah catlap (printed) chuah a si te lai.\nCapar tial zuamnak Laksawng\nPakhatnak laksawng ah roca le $300\nPahnihnak laksawng ah roca le $200\nPathumnak laksawn ah roca le $100\nBiazai tial zuamnak laksawng\nPakhatnak laksawng ah roca le $200\nPahnihnak laksawng ah roca le $150\nPathumnak laksawng ah roca le $100\nLaksawng a hmumi min cazin cu 02/16/2012 ni ah DFW CND caholh lei tawlreltu nih officially tein laksawng a ngahmi pawl sinah le mipi sinah thawngthanhnak tuah a si lai. Laksawng peknak hi Chin National Day tuahni 02/18/2012,Dallas ah pek a si lai. Laksawng hmumi nih pumpak in lak khawh lo ding nan si sual ahcun dfwcndliterature@gmail.com siloah Salai Mang Khar Lian (phone: 214-608-3460) ah 02/17/2012 ni khi a hnu bik in thawngtheihternak na pek lai.\nAho dah a zuam kho?\nAho paoh, a zei ram um mi paoh i zuam khawh a si.\n(1)Laica in tial a si lai (a zeibu, aho tialning in tial ding ti a um lo). A4 cahmai 2 nak tam lo in a si lai. Font cu Times New Roman (12) font hman a si lai.\n(2)Capar le Biazai tialmi kuat tikah microsoftword le PDF hman in dfwcndliterature@gmail.com ah kuat a si lai.Na ID asilole na hmatpungtin, na umnak address le na phone number zong na kuat chih lai. Capar na kuatmi hi nangmah tialmi a si ti langhternak ah keimah nih ka tialmi capar a si ti in catawi te tial in mah ca tawi te cungah na minsen thutmi he na kuat chih lai siloah email ah ka tialmi a si ko timi langhternak pakhat khat na tuah hrim lai.\n(3)Hi capar le biazai tial zuamnak kuatmi capar/biazai hi khuaika hmanh ah chuak rih lomi capar le biazai a si lai. DFW Chin National Day caholh tawlrelbu sinah na capar/biazai na kuat hnu ah aho pumpak le bu sinah kuat lo/pek lo ding a si lai.\n(4) Capar tial zuamnak ah a tel cangmi zong nih a duh ahcun biazai tial zuamnak zongah a tel kho than thiamthiam bang, biazai tial zuamnak ah a tel cang mi zong nih capar tial zuamnak ah itel khawh ve thiamthiam a si.\n(5)Capar le biazai chektu/thimtu pumpak sinah hi capar le biazai tial zuamnak ah a telmi hna nih email, phone le adangdang lam in pehtlaihnak tuah lo ding a si lai.\n(6) Hi capar le biazai tial zuamnak ah capar siseh, biazai siseh na kuatmi hi na kuat hnu ni (7) chung ah telter lo dingin le thlen ding in na lung a thlen sual ahcun dfwcndliterature@gmail.com siloah Phone no. 214-608-3460 (Salai Mang Khar Lian) sinah thawng na thanh lai.\n(7) Hi capar le biazai ttial zuamnak ah na kuatmi capar le biazai i copyrights cu DWF Chin National Day caholh tawlrelbu nih a ngeih lai. DWF Chin National Day cahloh tawlrelbu nih Copyrights a ngeih lai caah a mah lungtlin pinak um lo in chuah khawh le midang sinah pek khawh a si lai lo.\n(8) 02/14/2012(US Eastern Standard Time) hi ahnu bik capar le biazai tialmi kuat ni a si lai.\nTheihding: Kan sermi zulhphung ning in capar/biazia tialmi na tial, na tuah/kuat lo ahcun chek/zoh piak na si lai lo.\nCapar/biazai tial zuamnak ah thimtu hna nih zulhphung\n(1)Aho mithmai hmanh zoh loin thimnak(impartial selection) tuah ding.\n(2)Hi capar le biazai tial zuamnak hi Laica capar le biazai tial zuamnak ah ropui bik siseh ti duhnak ruangah laksawng zong sang ngai in pek i timh a si bantukin cachektu pawl nih biatak tein tuanvo laak a si lai.\n(3)Mark pek tikah a tlawm bik 10 in a tam bik 100 tiang pek a si lai. Tachunhnak ah Pa Ceu tialmi hi a tha bak ko tiin na ruah ahcun 100 mark pek, cun Pa Lian tialmi cu a tha deuh lo tiin na ruah ahcun 10 lawng pek. Mark 100 hi a sangbik pek khawh mi mark a si lai i mark 10 hi a niambik pek khawhmi mark a si lai.\n(4)Catialtu pawl nih zulhphung kan chiah piakmi hna an zulh lo ahcun chek/zoh piak lo ding a si lai.\n(5)Capar/biazai tialtu pakhat khat nih hi catial zuamnak kongah email, phone le adangdang lam in pehtlaihnak(contact ) a tuah ahcun DFW CND caholh tawlrelbu upa sinah an tuah hnu ni (7) chungah thawng thanh hrimhrim a si lai.\nZeitluk in dah aho mithmai hmanh zoh loin capar le biazai tial zuamnak a si?\n-Cachektu sinah capar le biazai kuat tikah an min kan theihter hna lai lo. A,B,C tbk in min kan pek lai i, an sinah kuat a si lai caah aho nih tialmi a si ti hrim an thei lai lo. Capar le biazai thatnak cung bak lawng zoh in mark an pek lai caah aho mithmai hmanh zoh lo in thimnak (impartial selection) an tuah lai.\nCCDFW CND Tuahtu Aiawh in\nSalai Mang Khar Lian\nD/FW CND caholh tawlrelbu lutlai


Salai Lairamthang Nih President Donald Trump Kong A Chimmi Cu Ahmaan Kho Taktak – Chin World News Evening\nSalai Lairamthang Nih President Donald Trump Kong A Chimmi Cu Ahmaan Kho Taktak\nMarch 2, 2020 Salai Van Hmuhning\nSalai Lairamthang nih President Donald Trump kong a Facebook cahmaiah a tarmi cu comment a tam ngaingai. Biaknak lei kan pale cheukhat zong nih anmah ruahnak le an hmuhning a chimmi zong an um len ve. Cu comment cheukhat pawl cu kan rak tar chih.\n“Laimi President si lo, Malaysia le India president zong si lo. The President of United State si ko. A dikning le a sining te si ko US ram thatnak ahcun a herhning in a tuah ko lai. Laimi President siseh law, Laimi caah a tha bik in a tuah ding si ve ko. Mah ram thatnak tuah hmasa lo cun maw ramdang mi le mi ramdang thatnak cu a tuah hmasa lai.? A thimtu zong nih US rampi caah an thimmi a si hi ka hngalh a hau”, Salai Lairamthang nih a FB ah a ttial.\nComment cheukhat: Joel Pengthang: Nizan, kan Biakinn luhnak ah kan sawmmi MIT principle Rev. Dr Samuel Ngun Ling nih cun mipem sapang le khualtlung zong a daw lomi, rum ruangah President a tuanmi Trump a tanhmi Laimi cu mihrut nan si a kan ti ko cu teh,, loh bak si.\nSalai Lairamthang: Joel Pengthang Laimmi mipeem le sapang ca lawng in a tuak caah si kho. US mipi le rampica le khrihfa caah cun kan pu tluk a thami an um lo. Rakhine Ram In Rohingya pawl khi Laimi nih zohkhenh ko hna hme u. Mah tluk in mi zang nan fah hna ahcun.\nJoel Pengthang: Salai Lairamthang Aw, mah ticun nizan ah a sermonnak bak ah an kan thuat ko cu teh. Keimah cu Rohingzia zoh khenh cu na ka fial ee. Ka zoh hna lai tiah bia kan kamh bal tung lo hme,,, mah chungkhar hmanh ka zohkhenh kho hna lai.\nNgun Cin Par: Pu Trump ban tuk minung nih hin a luan cia kum 12 hrawng khan President rak tuan seh Nang te kei te USA vulei cu kan lam lo hrim hrim, Mi Fir bang in thuhnawh bu in Mexico lei in maw, tangka tam pi dih le thong tlak pah he USA a phan mi te lawng khua an sa hnga ti hi tuak pah bu in zawn ruah nak angei lo mi Laimi nih va tanh peng hi hruh phunkhat ka ti ve.\nSalai Lairamthang: US um cang hnu ahcun immigration policy pakhat te lawng in tuak phung si ti lo, National Security, economic le religious Freedom zong tuak chih a hau. Trump nih Visa kongah Restriction atuahmi hi Laimi ca theng te ah atuahmi a si lo. A va hnursuan chinmi tu a si. Kanmah lei chambaunak tampi a um. Malaysia lei tlangrai an van phurhmi, min a khatmi, refugees min a cawmi, chuah kum a khatmi, SS number tiang in a khatmi kan um. Kanmah dawh kan rak sual tuk ve hi awh. Immigrant Visa a banmi cu Ram 6 tluk ah a tuahmi a si. Nangah himnak ca zongah a tuahmi a si. President Trump policy hi kan uar lonak tampi a um ve ko. Democrats pawl kan ttanh hna ahcun Khrihfa caah himnak a um lo. US aphan hmasa i Laimi tam deuh hi Republican presdient Gorge W.Bush nih a kan laakmi a si. Trump chan zongah an kan laak thluahmah thiam ko. A tlawm le a tam lawnglawng a dang.\nNgun Cin Par: Salai Lairamthang , si, aphun phun tuak ah cun na chim mi hi ahman ko la, si nan kei cu a phun phun in a tuak tan awk ka hngal lo nan, Bush chan. Obama chan lio Laimi a tom tom in kan mang manh phak lo US ram pi kan van phak i, atu Pu T. a van Bawi hnu aphan thar an hei tlawm ning, atu i Lai lei nupi pasal ai thi mi pawl, lak nak ding ah avan hnursuan tuk tik ah ka lung tha lo tuk i ka van au ve ta ko lo maw. Ruah nak tha tha he na ca post mi leh nak na tuah khawh mi cung ah kan thangthat tuk!\nNote: Hihi Salai Lairamthang nih a timeline ah attialmi commnet cheukhat pawl khawmhsuakmi a si.\nDr. Aung Myint Thang Nih Holhtheihlo A Ti Nain Rev. Hoi Cung Tum Nih Cun Holh Dang Tiah A Hman-Video


Salai Ceu Bik Thawng: Kalay Khampat Tamu Hna Hi Kawl Ti Awk An Si Lo. — Salai Ephraim Thawngpang\nKalay, Khampat, Tamu hi ‘Kawl’ ti hlah usih!Nan group ah Rawn Chin nan timi ka uar ngai. Ka hmuhton le ruahnak tlawmpal ka van in hrawmh ve tuah hna lai. Rawn Chin kongkau ah.Hakha in Kalay ka kal pah lampi ah aa hlawhfami minung (3) ka mawtaw in ka char pah hna. “Kawl lei ah kan kal lai, Kawl ah a peemmi kan si” an ti. Khoika khua set ah dah nan pem ka ti hna i pakhat nih ‘Khampat’ pakhat nih Kalemio tiah an ti. Ziah cuka cu Kawl a si khawh? ka ti hna.\nKalay, Khampat, Tamu, Natchawng, Haikhawl tepawl ummi nih “Kawl ah kan um, Kawl ah ka kal lai tbk” ti ding si lo. Kawl khuaram bik a si lo. Tedim zong Hakha zong nih hitin kan ti theo. Falam ko an zual ‘Kawlpi’ tiah ‘pi’ an chap. A ngaingai ahcun akhua min, apeng min in chim ah a za ko.Hihi thil hmete a lo nain a biapi tuk. Kan lungput (mindset) khual lungput le lai lungput a langhtertu a si. Khika (Kalay-Kabaw) ahkhin a thawk tein khual kan rak si lo i nihin zongah kan si awk si lo. AD 900 hrawngah Chin pawl khua kan rak sa cang i nihin zongah khika ah 55 in 60% karlak Chinmi kan si. Cucu zeitindah khual kan si kan ti khawh lai?\nHun peh vima ko ahcun AD 750 hrawngah Chin pawl hi atu Chindwin tiva kam kan umnak in nitlak lei ah kan hun ithial vima i AD 900 hrawngah Kalay-Kabaw hi khua kan sa cang (AD 939 ah Yei-sa-kyu khua kan pen–Grant Brown, G.R.E). Cucu Pagan Kawl Siangpahrang Pennak a thawkka hrawng a si i Anawrahta siangpahrang (1044) hlanpi ah a si. Shan le Kawl nihhin hika Kalay-Kabaw hi anmah tlakmi ah an iruahnak tete hmuh a si nain cherhchan pipa um lo. Chinmi hi anmah hlan kan si lo hmanh ah, anmah nak hnu lo, tikhur huattu kan si ve tihi philh hlah usih.\nMongol Tatar pawl le adangdang ruangah Pagan Kawl Pennak cu zabu 13 ah a ciam. Cucun zabu 14 ah Shan Pennak a kai. Cuticun Shan cikawr a simi Siangpahrang Min Khaung (1402-1423) nih a tupa Kyi Taung Nyo cu Kalaymyo a rak ukter. Cutin Shan nih khua kulhnak hna an ser i Chin mi pawl kha a phunphun an kan hrem ruangah Laitlang ah kan rak kainak a si tiah tamdeuh nih zumh a si. Kalaymyo i khuahlan lungtlap catial hna ahcun Mon ca in aa tialmi hna hmuh a si ti si. Kalay le Khampat khua min hi Shan minsak (holh) a si ti tehna zong hi kuttlaih (evidence) a um theng lomi a si, kan aupi len ding si lo. Kalay cu ‘khat-lei’, Khampat cu ‘khaam(tlang)hram’ tinak zong a rak si kho ko. Fawi tukin mi hi thil pek ding si lo.\nTuanbia(history) timi cu aho miphun le biaknak cio zong nih a si khawh chungin mah le hoih in tial cio si ko. Vawleicung tuanbia hi fact nakin politicize le fiction (phuahcop) a tamdeuh men lai ti a si– cu cio cu an si ko.Chim duhmi le chim khawhmi cu Kalay-Kabaw ahhin Kawl le Shan hlan ah kan rak um hmasat lo hmanh ah anmah chan rual (contemporary) in khua a rak sa vemi kan rak si ve ko lai. Caankarlak kan rak kaltak nain kan fuhpanh than i nihin ahcun mitam-u kan si cang fawn. Cucaah khual kan sinak ding ka hngal lo. Cucaah Kawl-ram, Kawl-khua, Kawlpi ti phun hin chim ti hna hlah usih.\n(Bia thleih: Kan ram min zong hi Myanmar kan ti pek, Burma kan ti pek ah, Kawl miphun min a sawhmi cu a si i kan lungtling ruam lo. Min thlen cu kan duh. A chinchap ah Laiholh in kan chim tikah Kawlram kan timi hi a poi chinchin. ‘Kawl’ miphun ram lawng a si lo. Myanmar ram ti ahhin aa rel deuh lai ka ti. Khah, ka bia sau i a herh le kan peh than te kun lai).\nCredit: http://Salai Ceu Bik Thawng\nTagged Salai Ceu Bik Thawng: Kalay Khampat Tamu Hna Hi Kawl Ti Awk An Si Lo.\nJuly 22 .2019 Zanlei Suimilam 2:43pm Ah India Nih A Voi 2nak Thlapa Cungah Kai Hram Aa Thok Than Lai →\n← Russia Ram Mipi Nih President Vladimir Putin Cu Kan Ram Uk Tu Dingah Aa Tlak Ti Lo


04/27/2020 US Covid-19 Update: USA Cu A Thi Mi An Tamtuk Hringhran – Chin 11 News\n04/27/2020 US Covid-19 Update: USA Cu A Thi Mi An Tamtuk Hringhran\nState 17ah on hram an thawk. Pennsylvania, Virginia le Vermont ahcun dinhdorhnak an tuah cang. Arkansas, Iowa, Nebraska, North Dakota, South Dakota, Utah, Wyoming ahcun stay at home an tuah ti lo. Oklahoma, Colorado, Georgia, South Carolina, Tennessee and Texas ahcun a cheu bang in on hram an thawk. State tam deuh cu White House Coronavirus Task Force hna nih an tuahmi guideline phase one in an thawk. Asinain Georgia nih phase one nak sang in on an timh caah President Donald Trump nih spa, salon, tattoo dawr le sanmehnak dawr pawl cu on rih lo dingah ralrinnak a pek hna. Chicago, Boston le Philadelphia atu lio ahcun a zual biknak, hot spot an si. Tu thla dih cun state tam nawn nih on an timh. Kanmah umnak Maryland zong May thla thawk in cun zeimawzet on dawh a si.


Nou Camp Ah Teinak An Hmuh Hnu In C Ronaldo Nih Messi He An Karlak Sining A Chim! – Chin 11 News\nNou Camp Ah Teinak An Hmuh Hnu In C Ronaldo Nih Messi He An Karlak Sining A Chim!\nNou Camp i teinak an hmuh hnu ah Cristiano Ronaldo nih Messi he an karlak fiang taktak in a chim. Messi hi zeitik hmanh ah ka zuamcawh bello, Team caah ka si khawh chungin ka zuam hi a si tiah a ti.\n“Messi hi zuamcawh bantuk in ka zoh bel lo. A team caah a si khawh chungin a zuam i, kei zong cu bantuk cu ka si. A mah zong hal ve u law ka chim bantuk in a chim ve ko lai a ti. I pehtlaihnak tha tuk kan ngei peng a ti.\n” A hlan ka chim bantuk khan, a mah hehin kum 12,13,14 chung cu lawmman laksawng kan dong hi kan i chawng peng. Bawlung ahhin cu thathawhnak hi a herh ve caah, mipi nihhin aa zuamcawhmi ah an kan tuah tawn i a si” tiah Ronaldo nih Messi he an karlak dirhmun a chim.\nKum 12 chungah Ronaldo le Messi hi bawlung pumpak cawimawinak laksawng sangbik Ballon d’Or an lak peng i, kumkhat lawnglawng hi, mah laksawng hi, midang kuat ah a phan. A dang vialte hi cun an mah pahnih kut ah a phan dih i, a lak an i chawng hi a si.


R.I.P : Apoi Tuk Hringhran Ai E Kan Nu A Si Mi Nih A Kan Liam Tak E – Onlinenungak\nR.I.P : Apoi Tuk Hringhran Ai E Kan Nu A Si Mi Nih A Kan Liam Tak E\nTulio kan vawlei cung khua caan zoh tik ah kan caan hi a dik hrimhrim ti loh, a ho cio poh kan si ah kan thlarau caah hin nang na timh cia in na um ve cang maw? kan vawlei khuacaan zoh tik ah ruah lo piin kan nunnak hi a liam cio kho mi a si ti hi philh hna hlah usih.\nTu tan zongah Covid 19 zawtnak ruang ah kan unau Mizo chungin thihnak kan tong than. Tutan aa kan thih tak mi hi Pu C. Lalchuangkima, Evangelist, Gautampuri (Delhi Mission Field) i rianttuan lio mi a nupi Pi.Lalduhawmi kum 55 asi. Tu zaanlei suimilam 3:35 ah khan Covid 19 zawtnak in aa kan thih tak. A thih nak hmun hi Indian Spinal Injuries Centre, Delhi ah asi. apoi hringhran ko mu a kal tak mi hna cungah bia tak tein thlacam in bawm cio hna usih. Bawipa nih hnem hram ko hna seh.


Nambar 36 (Numbers 36)\nHakhaKawlCa kDal 36Cang\nFanu Roconak Kong Phung\n1Josef fapa hna phun cung i a ummi Manasseh fapa Makhir i fapa Gilead fapa hna i chungkhar hna chung i phun lu cio a simi hna nih an ra naih i Moses hmai le hruaitu hna, Israel miphun lu cio a simi hna, hmaiah khan an chim; 2annih nih, “ Bawipa nih ka bawipa kha camcawh fung khiah in Israel mi cu ram kha ro ca i pek awkah nawl an pek; cun ka bawipa cu Bawipa nih kan unau Zelofehad ro cu a fanu hna sinah pek awkah nawl an pek. *36:2: Nam 27:7 3Sihmanhsehlaw Israel miphun chung i hrin dang sinah va an ngeih ahcun, an ro cu kan pupa hna ro chungin lak a si lai i an fonhmi hrin hna ro ah khan chap a si hnga. Cucaah kannih kan ro kan covo chungin mah cucu lak a si hnga. 4Cun Israel mi jubili a phak tikah, an ro cu an fonhmi hna hrin i ro ah chap a si lai i kan pa hrin ro chungin an ro cu lak a si lai,” tiah an ti.\n5Cun Moses nih Israel mi cu Bawipa bia ningin nawl a pek hna i, “Josef fapa hna phun hi an dik ko. 6Mah hihi Zelofehad fanu hna kong ah Bawipa nawl pekmi cu a si, ‘A ṭha bik tiah an ruahmi kha va hna seh; sihmanhsehlaw an pa phun innchungkhar chung mi lawnglawng va hna seh. 7Israel mi an ro cu hrin khat in hrin dang ah ṭhial si hlah seh, zeitintiah Israel mi vialte nih an pupa phun ro cio kha an i tlaih lai. 8Israel mi vialte nih an pupa ro cio an ngeih khawh nakhnga, Israel miphun chung i ro a ngeimi fanu paohpaoh cu a pa phun innchungkhar chung mi kha a vat awk a si lai. 9Cucaah hrin khat in hrin dang ah ro zeihmanh ṭhial a si lai lo, zeitintiah Israel miphun vialte nih anmah le an ro cio kha an i tlaih lai,’ ” tiah a ti.\n10 Bawipa nih Moses nawl a pek bangin Zelofehad fanu hna nih an tuah; 11Mahlah, Tirzah, Hoglah, Milkah le Noah, Zelofehad fanu hna nih an pa unau le fapa kha an vat hna. 12Josef fapa Manasseh i fapa hna chungkhar kha an vat hna i an ro cu an pa innchungkhar phun chungah khan a tang.\n13Mah hihi Bawipa nih Moab nelrawn Jordan tiva kam Jeriko zawn ah khan Moses sinin Israel mi kha a pekmi hna nawlbia le phunglam cu an si.